open-index/open-wikipedia-markdown huggingface dataset:
耶利米哀歌

《**耶利米哀歌**》係《舊約聖經》嘅大先知書，包括咗5首詩歌，組成為耶路撒冷陷落而哀號嘅輓歌。

## 簡介
作者：耶利米
日期：公元前585年
地點：耶路撒冷

耶利米哀歌五首哀悼耶路撒冷喺公元前586年陷落、焚毁同人民被擄嘅詩而成。書裏面雖然有好多悲傷嘅詞句為邭城嘅受苦同恥辱哀嘆，不過作者仍然表現對上帝嘅愛同權力有絕對嘅信賴同對前途充滿希望。猶太人每年記念公元前586年嘅國難，喺禁食哀悼中舉行崇拜嗰陣時常用呢啲哀歌。

## 提要
# 耶路撒冷嘅悲傷（1章1-22節）
# 耶路撒冷受懲罰（2章1-22節）
# 懲罰同希望（3章1-66節）
# 虛墟中嘅耶路撒冷（4章1-22節）
# 祈求憐憫（5章1-22節）
華斯利夫斯基 (音樂家)

**馬錢·華斯利夫斯基**（）係波蘭嘅鋼琴家同作曲家。

1990年代，華斯利夫斯基曾經同貝斯手斯拉禾美亞·谷基耶域治（Slawomir Kurkiewicz）同鼓手米侯·美斯基耶域治（Michal Miskiewicz）組成樂隊，後來吸引到小號演奏家湯馬舒·史坦戈（Tomasz Stańko）嘅注意。喺做咗樂隊嘅藝術指導幾年之後，史坦戈決定請伊支樂隊做自己嘅指定伴奏樂隊。

## 出面網頁
詩篇

《**詩篇**》（天主教譯《**聖詠集**》，但係個別詩篇譯《**聖詠**》；唐朝景教譯《**多惠聖王經**》）係古代以色列人對上帝真正敬拜嘅人所記錄嘅一輯受感動嘅詩歌集，包括150首可以用音樂伴唱嘅神聖詩歌，畀人喺耶路撒冷嘅聖殿裏面對主公開崇拜嗰時唱。

## 簡介
作者：主要係大衛
日期：公元前1500-550年
地點：唔同地點

詩篇係聖經中嘅詩歌同禱文，由唔同嘅作者喺唔同嘅時間寫成。呢啲詩歌同禱文經以色列人搜集編訂，喺崇拜嗰時應用，最終被收喺聖經裏面。

詩篇中嘅詩歌包含好多種類，有頌讚上帝嘅詩歌，有祈求幫助、保護、拯救嘅詩歌，有懇求赦罪、感謝神恩嘅詩歌，亦有要向仇敵報復嘅禱詞。呢啲禱詞嘅性質有個人嘅，亦有民族嘅。有啲表達個人內心感受，有啲反映上帝子民全體嘅願望。

耶穌曾經引用詩篇，新約聖經嘅作者亦經常引用。早期嘅教會喺開始就喺崇拜時採用詩篇。

## 提要
# 卷一：世人嘅失敗（1-41 篇）
## 世人同人子（1-8 篇）
## 世人敵對人子（9-15 篇）
## 人子基督（16-41 篇）
#卷二：世人嘅得贖（42-72 篇）
## 以色列嘅失敗（42-49 篇）
## 以色列嘅救主（50-60 篇）
## 以色列嘅救贖（61-72 篇）
# 卷三：世人嘅敬拜（73-89 篇）
## 人同聖所（73-83 篇）
## 神同聖所（84-89 篇）
# 卷四：世人嘅安息（90-106 篇）
## 渴慕安息（90-94 篇）
## 預言安息（95-100 篇）
## 得享安息（101-106 篇）
# 卷五：世人嘅靈糧（107-150 篇）
## 聖言同生命（107-118 篇）
## 聖言同生活（119-145 篇）
## 聖言頌（146-150 篇）
啟示錄

（；唐朝景教譯做 ），天主教叫 （；；簡稱 ），係《新約聖經》中收錄嘅最後一個作品。作者係放逐到拔摩島嘅約翰，基督教會傳統上相信即係耶穌嘅門徒約翰。主要係對未來嘅預警，包括對世界末日嘅預言：接二連三嘅大災難，世界朝向毀滅發展嘅末日光景，並且描述最後審判，重點放喺耶穌嘅再來。

## 簡介
作者：約翰
日期：96-98年
地點：拔摩島
對象：亞西亞嘅七間教會

約翰寫啟示錄，係喺基督徒因信耶穌基督，承認耶穌為主而慘遭逼害嘅時候。作者寫呢本書主要目的係要安慰鼓勵佢嘅讀者，勸佢哋喺受苦難同迫害時仍要堅持信仰。

呢卷書大半包含一啲默示異象，用象徵性嘅語言表達作者嘅信息。內容對當時信徒嚟講唔難明白，不過對教外人士同後世讀者就好難明白。好似交響樂噉樣，呢卷書嘅主題用各種異象，唔同嘅方法，重復出現。雖然異象嘅細節有唔同嘅解釋，中心意義係好明顯，係透過主耶穌基督，上帝最後會徹底擊敗一切仇敵，包括撒旦，而且會喺勝利嗰日獎賞佢忠心嘅子民，賜畀佢哋新天新地。

## 提要
# 序言（1章1-8節）
# 開頭嘅異象同畀七教會嘅書信（1章9節-3章22節）
# 有七個印嘅書卷（4章1節-8章1節）
# 七個號筒（8章2節-11章9節）
# 戾龍同兩隻野獸（12章1節-13章18節）
# 各種異象（14章1節-15章8節）
# 上帝忿怒嘅七個碗（16章1節-21節）
# 巴比倫先知嘅毁滅野獸、假圥知同魔鬼嘅滅亡（17章1節-20章10節）
# 最佳嘅審判（20章11-15節）
# 新天、新地、新耶路撒冷（21章1節-22章5節）
# 結語（22章6-21節）

## 註
創世記

（；，意思係 ｢開頭嗰陣｣），天主教寫《**創世紀**》（讀 ｢創世記｣）；唐朝景教譯《**渾元經**》，係  嘅第一卷書。希伯來文名咁叫，係因為傳統上遠古嘅近東地區通常用書卷開頭嘅幾個字做嗰卷書嘅書名。

## 簡介
*作者：摩西
*日期：公元前1420年
*地點：西乃山

創世記嘅原意係記述宇宙嘅創造、人類嘅起源、罪惡同人世苦難嘅開始，同時記述上帝點樣同人類來往。全書可以分為兩部分：
#第一至十一章記述宇宙嘅創造同人類早期嘅歷史，包括亞當同夏娃、該隱同亞伯、挪亞同洪水、同埋巴別塔等事蹟。
#第十二至五十章記述以色列各先祖嘅歷史，首先係以信心同順服出名嘅亞伯拉罕，跟住係佢嘅仔以撒、男孫雅各（又叫以色列），同雅各嘅十二個仔，構成以色列十二支派嘅歷史，特別着重約瑟嘅經歷同埋雅各同佢十二個仔點樣帶眷屬去埃及居住嘅故事。

呢卷書唔單止記述人物，更重要嘅係述說上帝嘅作為。從肯定上帝創造宇宙開始，以上帝應許繼續帶領佢嘅子民結束。全書以上帝為中心，佢審判、懲罰作惡嘅人，並帶領、扶助自己嘅子民。佢係歷史嘅主宰。呢卷書目的係要記錄一個民族嘅信心，同幫助後代嘅人保持呢種信心。

## 提要
# 宇宙同人類嘅被造（1章1節-2章25節）
# 罪同苦難嘅開始（3章1-24節）
# 從亞當到挪亞（4章1節-5章32節）
# 挪亞同洪水（6章1節-10章32節）
# 巴別塔嘅故事（11章1-9節）
# 從閃到亞伯蘭（11章10-32節）
# 族長：亞白拉罕、以撒、雅各（12章1節-35章29節）
# 以掃嘅後代（36章1-43節）
# 約瑟同佢嘅兄弟（37章1節-45章28節）
# 以色列人寄居埃及（46章1節-50章26節）

## 睇埋
*上帝
*創建神話
哥林多前書

《**哥林多前書**》（），天主教譯做《**格林多前書**》，全名係《**保羅達哥林多人前書**》，係使徒保羅寫畀哥林多教會嘅第二封信，收錄喺新約聖經嘅保羅書信當中。

## 簡介
作者︰保羅
日期︰56年春天
地點︰以弗所
收信人︰哥林多教會

哥林多前書係保羅討論有關基督徒生活同信仰問題嘅書信，呢啲問題發生佢所建立嘅教會。當時哥林多係希利尼嘅一個大城市，羅馬統治下亞該亞省嘅首府。呢個城市以繁盛商業同高度文明出名，不過風氣敗壞，道德低落，人民信奉多種宗教。

保羅最關心嘅係教會嘅分裂同內部唔道德嘅問題。佢亦講到淫亂同婚姻、良心、教會嘅組織、聖靈嘅恩賜同復活等問題。佢對呢啲問題都能夠根據福音嘅亮光，提出明智嘅指示。第十三章描述愛係上帝賜畀佢子民最大恩賜，可以話係呢卷書最重要一章。

## 提要
# 序言（1章1-9節）
# 教會內部嘅派系（1章10-4草21節）
# 淫亂嘅事同家庭生活（5章1-7草40節）
# 基督徒同異教徒（8章1-11草1節）
# 教會生活同崇拜（11章2-14草40節）
# 基督同信徒嘅復活（15章1-58節）
# 接濟猶太嘅信徒（16章1-4節）
# 私事同結語（16章5-14節）

## 參考
哥林多後書

《**哥林多後書**》（），天主教譯做《**格林多後書**》，係新約聖經保羅書信之一，係《哥林多前書》之後，使徒保羅寫畀哥林多教會嘅另一封信。

## 簡介
作者：保羅
日期：56年秋天
地點：馬其頓（腓立比）
收信人：哥林多教會同亞該亞嘅所有信徒

哥林多後書係當時保羅同哥林多教會之間發生裂痕時寫嘅，當時哥林多教會部份信徒多方攻擊保羅，但係保羅始終希望互相和解，喺呢卷書讀到保羅同哥林多教會終於和解，為噉佢表示非常欣慰。

喺呢卷書信前面保羅討論佢同哥林多教會嘅關係，解釋佢為乜用嚴厲態度對付教會裏面講侮慢話同企喺反對立場嘅人。同時佢對採取呢種態度而促成悔改同和解覺得欣慰。跟住，佢要求哥林多教會努力捐獻，援助猶太需要接濟嘅信徒。最後幾章保羅為佢自己嘅使徒職份辯護，因為當時哥林多教會有少數人自認係真使徒，而指責保羅係假使徒。

## 提要
# 序言（1章1-11節）
# 保羅同哥林多教會（1章12節-7章16節）
# 接濟猶太嘅信徒（8章1節-9章15節）
# 保羅為自己使徒職份辯護（10章1節-13章10節）
# 結語（13章11-13節）
約書亞記

《**約書亞記**》（）係《舊約聖經》嘅一卷書，天主教譯做《**若蘇厄書**》，記錄咗以色列人由約書亞帶領進入應許之地嘅過程。基督宗教算佢係歷史書，但係猶太教算佢係先知書。

## 簡介
作者：約書亞
日期：公元前1375年
地點：迦南嘅示劍

經過曠野嘅漫長歲月，以色列人終於入去應許之地。約書亞記就係記述摩西嘅繼承人約書亞帶領以色列人進佔迦南地嘅經過。重要事件包括渡過約旦河、攻陷耶利哥、埃城戰役、同埋上帝同佢嘅子民重新立約等。

## 提要
# 征服迦南（1章1節-12章24節）
# 分配分地（13章1節-21章45節）
## 約旦以東地區（13章1-33節）
## 約旦以西地區（14章1節-19章51節）
## 逃城（20章1-9節）
## 利未人嘅城市（21章1-45節）
# 東方支派返回故土（22章1-34節）
# 約書亞臨終遺言（23章1-16節）
# 喺示劍重新立約（24章1-33節）
民數記

《**民數記**》（基督新教譯名）或《**戶籍紀**》（天主教譯名，｢紀｣ 讀 ｢記｣）係摩西五經嘅第四卷，係以色列人嘅第一次人口普查文獻，普查時間係喺以色列人離開西乃山前，40年後又舉行咗一次，同時亦記錄咗以色列搬去第二度住嘅過程。

## 簡介
*作者：摩西
*日期：公元前1400年
*地點：摩押平原

民數記係點算上帝子民嘅數目到得到呢個名，記載以色列人離開西乃山到上帝賜畀佢哋土地東部邊界嘅歷史，前後大概四十年。呢卷書名同一個重要歷史事件有關，即係人口普查。喺以色列人離開西乃山前，摩西做第一次人口普查，大概四十年後，喺約旦河東岸摩押地做另一次普查。係呢兩次普查之間，以色列人向迦南南部嘅迦鐵巴尼亞推進，不過無辦法喺嗰處入到迦南。佢哋喺嗰個地區逗留咗幾年，然後到約旦河東岸，有一部分定居喺嗰度，其餘嘅人準備過河入迦南。

呢卷書描述以色列人喺遇到困難嘅時候都會好灰心、好驚，又會背叛上帝，埋怨上帝指派領導佢哋嘅領袖摩西。呢卷書講述上帝嘅信實。雖然以色列人成日都唔聽從命令，不過上帝始終眷佑佢哋。呢卷書亦提到摩西嘅品格，佢有時都會冇乜耐性，不過佢都能夠堅持到底，始終熱愛上帝，熱愛人民。

## 提要
# 以色列人準備離開西乃山（1章1節-9章23節）
## 第一次人口普查（1章1節-4章49節）
## 各種律法同條例（5章1節-8章26節）
## 第二個逾越節（9章1節-23節）
# 從西乃山到摩押（10章1節-21章35節）
# 喺摩押嘅經歷（22章1節-32章42節）
# 從埃及到摩押旅程中嘅大事（33章1-49節）
# 過約旦河前嘅指示（33章50節-36章13節）
士師記

《**士師記**》（）係《舊約聖經》嘅一卷書，天主教譯名係《**民長紀**》。內容記述耶和華點樣借助佢所任命嘅士師「憐憫悔改」嘅百姓，拯救佢哋。基督宗教算作係歷史書，但係猶太教算佢係先知書。

## 簡介
作者：撒母耳
日期：公元前1020年
地點：示羅

「士師」係以色列歷史上嘅民族英雄。士師記記述以色列人入迦南之後到建立王國一段紛亂事期嘅歷史。呢啲歷史以十二個民族英雄嘅功績做中心，佢哋多數係軍事領袖，唔係司法人物。其中比較出名嘅係參孫，佢嘅故事記載喺第13至16章。

呢卷書主題講明以色列嘅生存有賴於對上帝嘅忠心。佢哋對上帝唔忠心嘅時候往往會招來災難，不過當佢哋悔改歸向上帝嘅時候，上帝就隨時饒恕佢哋，拯救佢哋。

## 提要
# 約書亞死前嘅一啲大事（1章1節-2章10節）
# 以色列嘅士師（2章11節-16章31節）
# 其他事件（17章1節-21章25節）
撒母耳記上

《**撒母耳記上**》（）係《舊約聖經》嘅一卷書，天主教譯做《**撒慕爾紀上**》（｢紀｣ 讀 ｢記｣），原本同撒母耳記下係同一卷書，喺翻譯成希臘文嗰陣先分成上下。作者有聖經所記載嘅先知撒母耳、迦得、拿單。基督宗教算佢係歷史書，但係猶太教算佢係先知書。

## 簡介
作者：撒母耳（1-24章），拿單同迦得（25-31章）
日期：公元前1000年
地點：拉瑪

撒母耳記上記述以色列由士師時代轉變到君主政體時代嘅歷史。以色列國政體嘅大轉變以三人為中心，撒母耳─最後嘅士師，掃羅─以色列第一個國王，大衛─佢做王以前嘅早期活動同埋撒母耳同掃羅嘅事蹟敘述。

呢卷書主題同舊約其他歷史書相同，強調對上帝忠誠一定成功，違背上帝嘅命令一定會遭殃。呢點喺上帝畀以利嘅信息清楚指出。

呢卷書敘述以色列人民對建立王國一事嘅複雜情緒。耶和華係以色列實際君王，不過為咗滿足人民嘅願望，耶和華為佢哋選立一位君王。重要嘅一點就係國王同人民都受上帝嘅統治同審判。喺上帝嘅律法之下，所有人民，唔分貧窮，都受同等嘅待遇。

## 提要
# 撒母耳做以色列嘅由士師（1章1節-7章17節）
# 掃羅做王（8章1節-10章27節）
# 掃羅統治嘅初期（11章1節-15章35節）
# 大衛同掃羅（16章1節-30章31節）
# 掃羅同佢嘅眾子之死（31章1-13節）
撒母耳記下

《**撒母耳記下**》（）係《舊約聖經》嘅一卷書，天主教譯做《**撒慕爾紀下**》（｢紀｣ 讀 ｢記｣），原本同撒母耳記上係同一卷書，喺翻譯成希臘文嗰陣先分成上下。主要記錄以色列王國第二位國王大衛執政其間嘅歷史。基督宗教算佢係歷史書，但係猶太教算佢係先知書。

## 簡介
作者：拿單同迦得
日期：公元前970年
地點：耶路撒冷

呢卷書係撒母耳記上嘅續篇，記述大衛做王嘅歷史，由佢統治南方嘅猶大開始（第1-4章），到佢統治全國，包括北方嘅以色列（第5-24章）。書裏面詳細描述大衛為擴展自己嘅王國，鞏固佢嘅地位，同國內嘅敵人同四圍嘅外敵爭戰。大衛係一個信心充足、敬畏上帝嘅人，佢亦贏得人民嘅擁戴。不過為咗滿足自己嘅慾望同雄心，佢有時亦顯露殘酷嘅性格，犯嚴重嘅罪過。不過當耶和華嘅祭司拿單指出佢嘅過錯嘅時候，佢承認自己嘅罪，誠心接受上帝嘅懲罰。

大衛嘅生平同佢嘅輝煌嘅成就畀以色列人留下深刻嘅印象。因此，喺後世，每當國家遭遇災難，人民渴望良好君王來救佢哋嘅時候，佢哋都期望由大衛嘅子孫中有好似大衛噉樣嘅領袖出現。

## 提要
# 大衛統治猶大（1章1節-4章12節）
# 大衛統治全以色列（5章1節-24章25節）
##　初期嘅歷史（5章1節-10章19節）
##　大衛同拔示巴（11章1節-12章25節）
##　患難交加（12章26節-20章26節）
##　後期嘅歷史（21章1節-24章25節）
申命記

《**申命記**》（基督新教譯名）或《**申命紀**》（天主教譯名，｢紀｣ 讀 ｢記｣）係《摩西五經》嘅第5卷書。呢卷書含有對耶和華嘅百姓發出嘅有力信息。喺曠野流浪咗40年之後，以色列嘅子孫正企喺應許之地嘅門口度。喺呢個時候，摩西寫呢卷書來敘述佢哋前景；佢哋喺約旦河嘅對岸會遭遇嘅困難同摩西向百姓提出最後訓示。

## 簡介
作者：摩西
日期：公元前1400年
地點：摩押平原

申命記係喺希臘文「第二部律法」而來，唔係重複第一部律法，而係重新解釋，同埋復傳西乃山嘅律例，記載摩西喺摩押向以色列人所做一連串嘅指示。嗰時以色列人已經到達一個長遠旅程嘅終點，正準備進佔迦南。

呢卷書最重要嘅記錄係：
#摩西追述四十年來經歷嘅重大事件，提醒人民，要記得上帝點樣帶佢哋經過曠野，同埋呼籲佢哋一定要順服上帝，對佢忠心。
#摩西重申十誡，強調第一誡係勸人民只敬拜上帝。然後佢複述將來以色列人進入上帝應許之地之後應該遵守嘅律例。
#摩西提醒人民，上帝同佢立約嘅意義，勸佢哋重新立志，履行約嘅義務。
#約書亞被立繼承摩西做以色列人民嘅領袖。摩西朗誦一首歌，頌讚上帝嘅信實，佢為以色列人各支派祝福之後，喺約旦河東岸嘅山上離世。

呢卷書主題係描寫上帝點樣拯救同賜畀佢所愛嘅選民，因此佢嘅選民一定要緊記喺心、愛佢、順服佢，能夠保留生命，一路蒙福。第6章5節：「你哋要盡心、盡性、盡力愛耶和華—你哋嘅上帝」係呢卷書嘅重要經句，耶穌認為呢條係一切誡命中最重要嘅一條。

## 提要
# 摩西第一次嘅指示（1章1節-4章49節）
# 摩西第二次嘅指示（5章1節-26章19節）
## 十誡（5章1節-26章19節）
## 其他律例、教訓同勸勉（11章1節-26章19節）
# 入去迦南前嘅指示（27章1節-28章68節）
# 重新立約（29章1節-30章20節）
# 摩西臨死前嘅教訓（31章1節-33章29節）
# 摩西嘅死（34章1-12節）
塔拉山

**塔拉山**（）係愛爾蘭嘅一個重要地標同考古遺跡，位於中土郡境內嘅博恩河附近。喺英國人征服愛爾蘭之前，塔拉山一直係愛爾蘭至上王（Ard Rí na hÉireann）嘅王座。
百潔布

**百潔布**，係廚房架生，係塊布，用來洗碗省煲。百潔布係尼龍做，但似海綿咁鬆軟，但又粗鞋，可以磨走污漬，百潔布可以同海線夾成一塊，叫**海綿百潔布**，唔使刮走污漬，就用海綿一面。

而家嘅海綿百潔布，都係用呢個石油嘅副產品製造而成嘅。 近年環保興起，勝瓜絡整嘅百潔布、百潔布刷又再流行返。

## 攷
馬仔坑

**馬仔坑**（**Ma Chai Hang**），香港一地，亦係一村，地處九龍北面山腰，獅子山以南、龍翔道以北、竹園邨以西、大窩坪以東一帶，有時做黃大仙一部份，行政歸黃大仙區。舊日木屋林立。現時天馬苑同翠竹花園，係依帶主要住宅。康樂設有獅子山公園同馬仔坑遊樂場。

## 史
香港重光後，大批難民湧港。馬仔坑成爲木屋區，稱為**龍翔道木屋區**或者**馬仔坑四村**，卽**馬仔坑村**、**仁愛村**、**獅子山下村**同**仁義村**。一九七九年十月六號，五級大火，九人受傷。及後木屋區清拆。

二零零九年，港鐵公司計劃東西綫，經馬仔坑，但只設緊急出口同通風設施。當地居民不滿，要求設馬仔坑站，但港鐵公司無答應，之後計劃亦無此站。

## 參考資料
*港鐵公司：沙田至中環綫(沙中綫) 黃大仙段
警署

**警署**（），係香港開埠初期嗰陣對香港警察隊警署級嘅建築物嘅官方名，而家就用呢個名嚟統稱喺香港嘅差館，至到2011年，成個香港加埋有42座警署。
布彎卡利

**布彎卡利**（Pointe-Claire 法式發音：[pwæ̃t klɛʁ]，魁北克發音：[pwãẽ̯t klaɛ̯ʁ]）係滿地可島嘅一個市仔。2008年，呢個市有30 732人口。

## 人口
英文人口56.7 %，法文人口24.0 %。
巴士路線發展計劃

**巴士路線發展計劃**係一項涉及公共交通嘅政策，巴士公司會向社會大眾提出改動巴士線嘅一連串建議，包括加減班次、開新線、取消路線等等，然後畀人傾。啲建議唔一定個個都實行得到。
陳美茵

**陳美茵**（英文：**Audrey Chan**，）係香港前電視新聞主播，新聞平台Journesis創辦人。

## 簡歷
陳美茵先後喺大埔嘅迦密柏雨中學同埋香港樹仁大學新聞及傳播學系畢業，2011年6月到無綫新聞擔任實習記者，之後留任做埋港聞記者，去到2012年7月轉做互動新聞台新聞主播。

2014年11月頭辭職，及後加入now TV擔任主播/記者。

2016年中「裸辭」離開now TV，全心同做過對沖基金分析員嘅男朋友Joey創辦Journesis新聞平台網站，2016年8月1號正式推出。

2020年10月頭開始同曾美華主持《9點半蘋果新聞報道》。

## 節目
陳美茵除咗報道新聞外，亦負責《即時天氣》、《時事通識》、《週五搜記》、《週末闖蕩》及《週末主播室》等環節。

## 電影
陳美茵2018年客串電影《翠絲》嘅新聞女主播。

## 參考

## 出面網頁
* Journesis：每個人的專屬媒體
陳炯明

**陳炯明**（），字**競存**，廣東汕尾海豐人，中華民國嘅軍事同政治人物，1933年死喺香港。

## 生平
陳炯明三歲喪父，六歲入私塾讀書。1897年喺廿一歲嘅時候入縣學讀書。1906年入廣東法政學堂。1908年7月，以最優等畢業。畢業之前就已經喺海豐提倡「自治會」、「戒煙局」、「育嬰堂」同埋「縣倉」等嘅社會福利政策。畢業之後嘅1909年，佢更加喺海豐籌辦「自治報」關注社會問題。

1909年6月，佢做咗「廣東諮議局」議員，仲提出廢除唔經審判就地正法嘅刑罰，提議禁絕一切賭博等。1909年冬天趁住去上海開會嗰陣祕密加入「同盟會」。

1910年，佢參加廣東新軍起義但係失敗咗。1910年冬天再同革命黨人黃克強、胡漢民等喺香港設「南方統籌部」。1911年3月29號，黃花崗起義，陳炯明擔任選鋒（敢死）隊第四隊隊長，進攻粵督公署，事敗潛逃香港九龍城南。陳炯明同無政府主義者劉師復等同組「東方暗殺團」。六月謀炸水師提督李準但係失敗，不過七月就成功將啱啱上任嘅廣州將軍鳳山炸死。

1911年10月10號，武昌起義，佢得到清軍管帶洪兆麟做內應，進佔惠州，仲得到清軍八營，佢號稱「循軍」，用井字旗，寓意古代嘅井田，顯示佢好重視中國社會土地問題。1911年11月，粵督張鳴歧出走，廣東宣佈獨立，胡漢民畀人推舉做都督，陳炯明就做咗副都督。 陳炯明率領佢嘅部隊進駐廣州。1911年12月，胡漢民跟孫中山去咗南京，廣東省議會公推佢做「代理」都督，兼廣東北伐軍總司令。

1912年1月，佢喺廣東宣佈嚴禁煙賭同埋拆除廣州城牆，揀學生去美國同日本留學。1912年4月25號，孫中山想胡漢民做返都督，佢哋一齊返廣州，孫中山向眾人宣揚胡漢民嘅革命功績，26號陳炯明就走避去咗香港。

1913年6月，北洋政府袁世凱罷免胡漢民，任命陳炯明做廣東都督。但係7月18號陳炯明都參加二次革命反對北洋政府，畀北洋政府龍濟光攞到廣東嘅統治權，陳炯明於是去新加坡避難，之後仲去咗歐洲旅行。

1914年7月，陳炯明拒絕參加孫中山喺日本組成嘅「中華革命黨」，拒絕「打指模」。陳炯明與革命黨人黃興、柏文蔚、紐永建、李烈鈞喺1915年2月25號喺海外發表共同宣言，表明「倚賴外力」，即係唔會倚賴外國提供力量、資金。

## 文獻
*1913年7月25號，總統袁世凱，《令免廣東都督陳炯明官職文》
*1924年3月30號，孫文序於廣州大本營，《三民主義/自序》

## 參考
陳炯明傳，康白石，1978年，ISBN 9787220112805
陳灝瑋

**陳灝瑋**（Chan Hao Wai，）係香港男配音員，響2012年10月讀完第五期無綫電視配音藝員訓練班培訓，加入咗無綫電視配音組。

## 配音作品
### 動畫

### 劇集

## 參考資料

## 出面網頁

類:無綫電視配音員
香港仔消防局暨救護站

**香港仔消防局暨救護站**（英文：**Aberdeen Fire Station Cum Ambulance Depot**）係香港消防處一座消防局同救護站，響香港島南區香港仔黃竹坑南風道1號，為咗配合香港海洋公園擴建同黃竹坑未來發展帶嚟嘅需求而搬到呢度起，2010年6月開工，使咗1.722億港紙（包括拆舊消防局工程），2012年8月完工，同年9月28號開張。香港仔消防局暨救護站亦係香港第一座有纜車救援訓練設施嘅消防局。

## 舊址用途
舊消防局塊地將來點用，地區人士同區議員建議起南區第一座政府合署大樓，容納各香港政府部門辦事處，但係政府就話計劃改做商貿用。

## 鄰近
*黃竹坑醫院
*葛量洪醫院
*黃竹坑體育館
足球球證

**足球球證**係足球比賽入面負責執行球例以維持球賽公平嘅人，職責係判決入球、罰球、越位、界外球、角球等。一場正式足球比賽嘅球證通常包括：一個主球證、兩個旁證、一個第四球證，部份比賽有另外兩個底線球證，亦可以有視像助理球證。

## 主球證
主球證擁有最大嘅權力，並可以懲罰球員同推翻旁證嘅判決。主球證會喺場入面近距離跟住個波或者控球嘅球員而走動，睇實佢哋有冇犯規，佢身上會配有一支哨子，用嚟吹響示意比賽開始或結束，吹罰犯規、個波出界或示意換人等等；另外佢身上會袋住一張黃牌同埋一張紅牌，黃牌係用嚟警告犯規嘅球員，表示如果球員再攞黃牌就要趕出場，而紅牌就係畀啲嚴重犯規嘅球員，將佢即刻趕出球場。球證喺進入球場之後直至比賽結束，有權警告同埋將球員驅逐離場，包括喺中場休息嘅時候、加時比賽嗰陣同埋互射十二碼嘅時候。

## 旁證

旁證負責判決越位、界外球、角球等，並協助主球證執法，兩位旁證唔會企入球場入面，而只會分別企喺兩方區域嘅邊線上下游走。佢哋嘅手上會拎住一支旗（多數係黃紅色格仔旗），用嚟傳遞重要訊息畀場內主球證，有時主球證睇唔到一啲球員嘅犯規動作，就會同最接近嘅旁證了解事件，跟住先決定判唔判罰。

## 第四球證
第四球證係負責場邊換人，檢查吓出場嘅球員身上嘅配備有冇問題，舉燈牌示意換人嘅號碼，而當球賽到咗中場前或者完場前，亦會根據主球證畀嘅訊號而用燈牌示意嗰場波會補幾多分鐘比賽時間。當主球證或者旁證因為受傷而唔能夠繼續執行職務嗰陣，第四球證就會上場頂替佢哋。

## 底線球證
部份比賽會有另外兩個底線球證，主要職責係協助主球證決定喺禁區裏面發生嘅事，同埋個波係唔係已經過咗龍門白界。不過自從有視像助理球證之後，已經冇再用底線球證。

## 視像助理球證

視像助理球證係透過視像即時重播同通訊系統協助主球證執法嘅裁判員，當遇到有爭議性問題，球證可以要求睇重播。目前VAR並唔係強制性，各地比賽可以自己決定用唔用。

## 參考

## 出面網頁
*國際足協球例 - 2023-2024
朝鮮銀行

**朝鮮銀行**係朝鮮日治時期嘅中央銀行，1909年開張，1910年到1945年發行韓國圓（日文：韓國円），日本撤退後繼續好短時間做南韓嘅中央銀行，1945年到1950年發行南韓圓，到1950年執笠，由新開嘅韓國銀行取代。

類:朝鮮日治時期
類:中央銀行
啟德坊

**啟德坊**（）係香港九龍啟德一個規劃緊嘅住宅區，中低密度發展，冇平台，強調左鄰右里和睦關係，每條街都有一辣平房同埋幾層高嘅樓，重有政府、機構或者社區設備。

## 睇埋
*啟晴邨
*德朗邨
加利福尼亞州徽

**加利福尼亞州徽**係美國加利福尼亞州嘅徽，響1849年州憲法制定，之後有細執過三次。

徽中間嗰位女性係米奈娃，即係羅馬神話嘅智慧女神同戰神，揸住矛同盾就象徵捍衞自由；佢隔籬隻灰熊係加州代表動物，食緊黑提象徵加州釀酒業；側邊嘅榖穗象徵加州農業；礦工象徵加州淘金潮同採礦業；海上面嘅船象徵加州經濟實力。徽寫住嘅「Eureka」係加州座右銘，意思係「我搵到喇！」。
握手

**握手**（有啲地區叫**摩梭**）係一種禮貌手勢，都係友善手勢。兩個人揸住對方一隻手，可以係兩隻右手，亦可以係兩隻左手，隻手要郁郁吓。通常喺介紹、見到人、離開、祝賀或者達成一致時係會握手。握手嘅目的係表達信任、協調同平等，可能源於話明手上冇武器嘅手勢。

## 古時
古時握手係生離死別嘅時候先做， 而唔係雙方便互相握，單方面揸住對方隻手 。 

## 細菌傳播

握手係眾所周知會傳播唔少微生物同病原體。某啲疾病，例如疥瘡，主要透過直接皮膚接觸傳播。有醫學研究發現，擊拳同擊掌傳播嘅細菌比握手少。2009年 H1N1 流感大流行期間，加拿大卡爾加里大學醫學院院長 Tom Feasby 建議，撞拳可以係「握手嘅好替代」，以減低病毒傳播。

2010年一項研究顯示，只有約四成醫生同醫護人員遵守醫院嘅手部衛生規則。加州大學洛杉磯分校（UCLA）嘅醫生 Mark Sklansky 為咗減少細菌傳播同疾病傳染，決定測試「禁握手區」。醫院並無完全禁止握手，但建議用其他方式，例如撞拳、微笑、鞠躬、揮手，或者無接觸嘅 Namaste 手勢。其他建議還包括戚眼眉、泰式合十禮（wai bow）、拍兩下掌、手放心口、美國手語揮手，或者 shaka 手勢。

COVID-19 疫情期間，唔少國家同機構鼓勵大家用其他問候方式代替握手。建議包括撞手踭、撞拳、腳踢、Namaste手勢，或者撞腳。

## 睇埋
* 揮手

## 攷
鄭賽賽

**鄭賽賽**（；），藏族名**索典卓瑪**（），係中華人民共和國網球手。

## 屋企
鄭賽賽老豆索南加樂教授生前係西安交通大學教授，繼電保護專家，係中共建政後電工學科第一位藏族博士。

## 球員生涯
鄭賽賽係右手揸拍（雙手反手）。

2019年8月4號，25歲嘅鄭賽賽喺決賽以6:3, 7:6(3)贏白俄羅斯籍嘅，首奪WTA頂級巡迴賽單打冠軍，係繼退咗役嘅李娜之後中國網壇第二人。鄭賽賽以非種子球員身份先後贏咗賽事入面嘅8、4、7、2號種子球員，成為聖荷西嘅頭一個中國籍單打冠軍。賽後鄭賽賽嘅單打世界排名跳升17級，由第55位重返2018年12月創下嘅職業生涯最高第38位。

## 威水史
* 最高排名：
** 女子單打：38（2018年12月31號）
** 女子雙打：15（2016年7月11號）

## 出面網頁

* 
* 
* 
* 

類:藏族人
獵鷹計劃

**獵鷹計劃**（）係1988年上映嘅動作劇情港產片，由羅文執導，劉德華、鍾楚紅、鄭則仕、呂良偉同狄威主演。

呢套戲喺1988年6月24號至7月14號上映嗰陣，總共收咗一千二百九十三萬幾港紙票房。

## 演員表
*劉德華 飾 劉國華
*鍾楚紅 飾 
*鄭則仕 飾
*呂良偉 飾 
*狄威 飾 
*劉兆銘 飾 
*瑪利亞 飾 　 　
*沈威 飾
*金興賢 飾
*何美婷 飾
*容惠雯 飾
*葉榮祖 飾
*吳杭生 飾
*梁小熊 飾
*盧穎 飾
*何偉龍 飾
*陳植槐 飾
*陳耀林 飾
*林啟榮 飾
*羅禮賢 飾
*洪新南 飾
*黃炳耀 飾
*張武孝 飾
*盧遠鳴 飾
*成潮光 飾
*黑仔 飾

## 主題曲
*《無人願愛我》
**作曲：Tokiko Katoh
**填詞：陳少琪
**歌手：梅艷芳

## 出面網頁
*
*Hong Kong Cinemagic網站上面《獵鷹計劃》嘅資料
*
江湖接班人

**江湖接班人**（英文名：***Hero of Tomorrow***）係1988年上映嘅動作警匪港產片，由潘文傑執導，莫少聰、苗僑偉、何家駒同張永正主演。

呢套戲喺1988年9月23號至10月5號上映嗰陣，總共收咗五百二十七萬幾港紙票房。

## 演員表
*苗僑偉 飾 李森／三哥
*莫少聰 飾 烏鴉／楊天順
*何家駒 飾 李駒
*張永正 飾 小山東
*金素梅 飾 楊麗玲
*唐麗球 飾 吳天真
*龍銘恩 飾 阿龍
*況明潔 飾 小肉包
*谷峰 飾 鍾叔
*黃光亮 飾 吳江
*郭振鋒 飾 大B
*柯受良 飾 阿昆
*田俊 飾 曹警司
*陳欣健 飾 陳警官
*陳敬 飾
*林聰 飾
*陳松勇 飾 馬老大
*岑潛波 飾
*麥偉章 飾
*吳育樞 飾
*王耀 飾
*黃雄 飾
*冼灝英 飾 土狗
*廖駿雄 飾
*姚文基 飾
*曾醒光 飾
*林富偉 飾
*神仙 飾

## 出面網頁
*
*Hong Kong Cinemagic網站上面《江湖接班人》嘅資料
*
禮德·希些達

**禮德·希些達**（英文/挪威文：**Ryder Hesjedal**）係挪威裔加拿大公路單車手，先後效力探索頻道車隊、尼德蘭合作銀行車隊同埋佳明車隊。喺2012年環意大利單車大賽拿到職業生涯第一個總冠軍。

## 出面網頁

*
牆頭角線

**牆頭角線**（），係屋宇頂部嘅花式，有幫助雨水排走，唔好打喺牆上面嘅作用。
說明書

**說明書**（粵拼：syut³ ming⁴ syu¹）係初步文字講解，卽係說明。喺人用一樣嘢之前，說明書會講解點用，通常見於產品或工具書等前頭。可以係一段落，可以成張紙，亦有成本書咁大。

說明書幫用者可以順利咁用，滅低出錯或者誤解。

## 格式
說明書嘅格式一般係按照以下嘅順序：
*安全事項
*安裝說明
*使用說明
*故障排除
*產品丟棄
謝淑薇

**謝淑薇**（）係中華台北女子網球手。

## 球員生涯
謝淑薇係右手揸拍，2001年轉打職業賽。

## 威水史
* 單打最高排名：23（2013年2月25號）
* 雙打最高排名：**1**（2014年5月12號）
* 網球大滿貫最叻（女子雙打）：
** 法國網球公開賽：**冠軍**（2014年）
** 溫布頓網球公開賽：**冠軍**（2013年）
* 亞洲運動會：
** 女子雙打：銀牌（2010年、2014年）
** 混合雙打：銅牌（2006年）
** 女子團體：金牌（2006年、2014年）、銀牌（2010年）、銅牌（2002年）
* 夏季世界大學生運動會：
** 女子單打：銅牌（2005年）
** 女子雙打：金牌（2005年）

## 攷

## 出面網頁

* 
* 
* 
* 
* 

類:高雄人
斷代史

**斷代史**，係一地之史，拆開一段段時期來講，咁同通史相對。唐人興以朝代來斷代，以某國爲中心去講。
通史

**通史**，係一地之史，以貫通各段時期去寫，同斷代史相對。通史將唔同時期，作一大觀，唔再集中講一時期，一朝代，大家之間係有脈絡。
黃道益

**黃道益**（粵拼：wong⁴ dou⁶ jik¹）係一個整活絡油嘅跌打中醫師。黃醫生一九一九年響廣東省臺山市白沙鎮度出世，之後響一九六八年在香港嘅深水埗開咗閒萬寶堂益記涼茶同黃道益活絡油鋪頭. 

其孻仔喺健絡通創辦人中醫師教授黃天賜。
扯旗

**扯旗**係支旗，由旗杆下面，用繩升到旗杆上面。依個係升旗其中一個方法。

扯旗嗰支旗。要喺一邊有布邊，布邊上下有角有繩圈，方便畀旗繩綁實。

## 用法
扯旗有唔同場合會用。一係儀式，代表機構、家族或國嘅旗，要升起。一係實際用途，如扯起旗報訊，傳起旗號示意，遠方好眼力嘅，或者有望遠鏡睇見，就有相應行動。

## 睇埋
*扯旗山
升旗

**升旗**，又叫**升旗儀式**，係儀式一種，通常係國、機構、家族等，將自己嘅旗升起，以示所在，向人展示。或者會友好嘅旗升起，以示友好。戰事中，在敵方領土上升旗，表示佔領。

升旗法有扯旗，亦有掛旗。
帕斯卡

**帕斯卡**（符號：**Pa**），簡稱**帕**。係國際單位制嘅壓力（作用喺物體表面垂直方向上每單位面積嘅力）單位。1 帕斯卡等於 1 牛頓每平方米。佢以法國數學家、物理學家、化學家、音樂家、宗教家、教育家、氣象學家、兼哲學家布萊士·帕斯卡命名。
廣東通志

**廣東通志**係明朝郭裴編寫嘅一本關於廣東嘅通志。本書記低當時廣東行省嘅事蹟、氣候、風俗、水利、人物、藝術文化等等。

喺廣東通志之前，關於廣東嘅專書唔多。史書只係提過兩部，《隋書‧經籍志》裏面載有楊孚嘅《交州異物志》、《唐書‧藝文志》載有王範嘅《交廣二州記》。《廣東通志》可以話係廣東志之始。之後宋朝王靖撰寫嘅《廣東會要》開始有方誌嘅雛形，但係志嘅話要到明嘉靖十四年戴璟先至成稿，到咗嘉靖三年同十七年黃佐先至相繼成為志，到萬曆二十九年郭棐再纂通志，較之前嘅志更為詳備。能夠噉樣，係同郭裴廿幾年努力分唔開。可以講，《粵大記》同《嶺海名勝志》兩部專志，幫《廣東通志》做足咗資料準備。　

## 內容
廣東通志裏面分藩省志同郡縣志。卷首有戴耀彦、李時華彦、陳鳴華彦、袁茂英彦。正文分藩省志十三卷，有十一門；而郡縣志有四十九卷；藝文志三卷、有三門；外志七卷，有十門。書中記載關於輿圖、分野、沿革、氣候、事紀、學校，風俗、城池、公署、坊都、驛鋪、橋渡、水利、戶口、鹽鐵、賦役、兵防、壇廟、亭榭、古迹、墳墓、土產、職官、選舉、名宦、流寓、人物、藝文、外志各方面，內容豐富、體例獨特，係各地方誌中少見。將仙釋、寺觀二門列為外志，有佢獨到之處。

## 纂修史
《廣東通志》由明《廣東通志初稿》計起，編修咗六次。《廣東通志初稿》共分四十卷，喺明朝嘉靖十四年（1535年）由戴璟用短短兩個月來纂修。內容包括分野、山川、政紀、行次、疆域等五十多門。第二次纂修，嘉靖三十六年（1557年）由黄佐負責，到咗1561年先至完成。全書分七十卷，內容分為十一門六十九類，人物門佔三分之一嘅篇幅。第三次纂修，明朝萬曆二十七年（1599年)由郭裴、王學曾、袁昌祚等人負責，到咗1602年完成。全書分七十二卷，內容分為三十五門。第四次纂修，喺清朝康熙十四年（1675年）由金光祖負責，康熙三十六年（1697年）完成。全書分三十卷，共三十門。第五次纂修，清雍正八年（1730年）由郝玉麟負責，第二年完成。全書分六十四卷，共三十五門。第六次纂修，清嘉慶二十三年（1818年）由阮元負責，道光二年（1822年）完成。全書分三百三十四卷，共十九門六十八目。

另外，民國期間有兩部《續廣東通志》未成稿。佢哋分別係：民國五年（1916年）由朱慶瀾修輯、梁鼎芬編纂，記錄由清顺治元年到宣统二年嘅事情。民國廿四年（1935年）修，廣東通志館纂修。原稿一百二十册 ，記叙事自清順治元年（1644年）到民國廿三年（1934年）為止嘅事情。

## 評價
* 《四庫全書總目提要》話《廣東通志》「較他志體例為協」。
* 清朝學者周中孚喺《鄭堂讀書記補逸》中亦都話本書「為從來地誌所未有」，志中重設有「罪放」、「貪酷」兩門，以示譏貶、頗得史家遺意，不同於志家只褒不貶的慣例。
* 《鄭堂讀書記補逸》認為《廣東通志》所講「皆可取法」。

## 睇埋
*郭裴
*粵大記
*嶺海名勝志

## 出面網頁
* 廣東文化廳:方誌
*广东旧志简介
*早稻田大學數字圖書館藏萬曆郭裴版《廣東通志》全文書影
揮手

**揮手**係一種禮貌手勢，係要嚟打招呼同告別，通常會講埋「哈囉」或者「拜拜」。

想人哋留意到自己嘅位置，亦可以揮揮手。喺緊急嗰時，好似想截停架車，日頭可以拎啲顏色搶眼嘅衫之類一齊揮，夜晚嘅話就拎會發光嘅嘢諸如電筒之類一齊揮。

## 睇埋
* 握手
菩提伽耶爆炸案

**2013年菩提伽耶爆炸案**係指2013年7月7號喺印度菩提伽耶：聯合國教科文組織世界遺產嘅摩訶菩提寺附近所發生嘅爆炸攻擊事件，另外印度未爆彈處理小組成功拆解咗幾個其他嘅引爆裝置。今次爆炸攻擊造成5人受傷，包括2名僧侶，不過主要嘅毗訶羅回傳說中釋迦牟尼悟道嘅菩提樹冇受到炸彈波及。雖然已經拉咗幾個放炸彈嘅疑犯，但冇組織公開認係佢哋做。今次爆炸攻擊丹增嘉措同昂山素姬都好關注。

## 參攷
摩訶婆羅多

**摩訶婆羅多**（天城文 、IAST ），有人譯成「瑪哈帕臘達」，係古印度兩大著名梵文史詩之一，另一部係《羅摩衍那》。

摩訶婆羅多全長74000頌（“輸洛迦”，古印度常用詩體單位，每頌兩行32個音節），除咗爾尐之外重有尐散文句，總共有180萬個單詞，係世界第三長史詩，係《羅摩衍那》忌四倍。世界上凈係得藏族忌史詩《格薩爾王傳》同吉爾吉斯族忌史詩《瑪納斯》能夠同渠媲美，如果不停噉讀，要兩個禮拜先能夠讀完。 

摩訶婆羅多對於印度忌哲學同宗教有好緊要忌作用，其中第六章入邊忌《薄伽梵歌》經已成為印度教經典。

“摩訶婆羅多”意思係“偉大忌婆羅多王後裔”，摩訶（Maha）意思係偉大，講忌據說係創立印度王國忌婆羅多王後裔忌故仔，向古印度用口頭吟誦忌方式創作流行，後來流傳到亞洲第啲國例如印尼、柬埔寨、泰國、寮國、緬甸、斯里蘭卡爾尐國家，係亞洲文化的遠古源頭之一。

摩訶婆羅多向西元3世紀到5世紀之間成咗一本書。傳統講法話史詩忌作者係廣博仙人，但爾個人可能係傳說人物，而家無辦法考證。抄錄忌人係象頭神，而原始故事就一直向民間流行，最早可以上溯到西元前2000年之前。

## 影響

摩訶婆羅多對印度文化同印度教忌影響好大，就好似書入邊第一句話：“爾道有忌嘢，乜地方都有；爾道無忌嘢，乜地方都搵毋到。”德國語言學家洪堡曾經無比推崇：「《摩訶婆羅多》忌爾個插話係最靚忌，或者亦都係我等所知一切文學入邊，唯一真正忌哲學詩」

摩訶婆羅多毋單止係講一個故仔，廣博仙人向書入邊話，爾本書忌目的係闡明人生四個目標：愛、財、法同解脫，好多印度人相信人生忌最終目標係達到解脫，其中業同法向摩訶婆羅多入邊佔咗主要位置。

摩訶婆羅多入邊有好多印度神話同哲學觀念，有好多神靈同哲學寓言故事。

## 成書歷史

《摩訶婆羅多》係過咗好耐先逐漸積累成一本書忌，早期用口頭吟誦忌方式創作流傳，最早忌證據顯示向西元533年忌抄本入邊經已收集咗10萬對對句，有20卷。最早忌抄本可能追朔到西元200年，所以可能向3到4世紀經已編成18卷本了，目前存在忌係18卷本。

## 出面網頁
* 古代梵文版本
* 英文譯本
* 最全忌屬於公有領域忌英文譯本
* 英文節譯本
* 1989年拍忌電影

## 中文譯本
* 《摩訶婆羅多》黃寶生 譯，台灣貓頭鷹出版社2005年6月初版，ISBN 986-7415-44-2
* 《摩訶婆羅多》毗濕摩篇，黃寶生 譯，中國譯林出版社1999年6月初版，ISBN 7-80567-930-4
* 《摩訶婆羅多》全譯本（總共六冊），黃寶生、金克木、趙國華、席必莊 等譯，中國社會科學出版社2005年12月初版，ISBN 7-5004-5246-2
* 《摩訶婆羅多》導讀，黃寶生 著，中國社會科學出版社2005年12月初版，ISBN 7-5004-5247-0

## 睇下

* 摩訶婆羅多人物一覽
香港城市大學秋祭

**香港城市大學秋祭**（簡稱**城大秋祭**）係香港首個由大學搞嘅同人誌即賣會，由香港城市大學學生會屬會動漫畫同人誌主力去搞，每年都有唔同主題。除咗2000年第一屆夏祭外，每一屆城大秋祭都係喺十月搞。
港觀

**港觀**（）係墨西哥東部金塔納羅奧州最大嘅城市，喺尤卡坦半島沿岸東北部，係墨西哥最東嘅地方。面積，2015年人口743,626，人口密度每平方公里380人。

## 出面網頁
*

類:墨西哥城市
佛光山西來寺

**佛光山西來寺**（英文：**Fo Guang Shan Hsi Lai Temple**）係美國加州洛杉磯牧場山（Hacienda Heights）一座大乘佛教寺院，個名嚟自「佛法西來」，係台灣佛光山寺響美國嘅分號。
嘉諾撒書院

**嘉諾撒書院**（英文：**Canossa College**）係香港鰂魚涌一間女子中學，由嘉諾撒仁愛女修會搞，地址係海澤街10號。佢響1959年創校嗰陣，校舍響而家筲箕灣巴士總站，1984年搬到去而家呢度。

## 睇埋
* 嘉諾撒書院網頁
裹蒸

**裹蒸**又叫**裹蒸糭**，係中國廣東肇慶特產嘢食，同其他糭一樣都係用葉包住糯米再包綠豆、肥豬肉等等嘅餡，有時重用五香肉作餡，但裹蒸係包成大大隻枕頭型或者金字塔形，而且傳統上會用冬葉同水草去包。古時重有句詩叫“除夕濃煙籠紫陌，家家塵甑裹蒸香”。
柏夫遼真高娃

**柏夫遼真高娃**（，）係俄羅斯女網球員。

## 早期生活
柏夫遼真高娃1991年7月3號喺蘇聯薩馬拉一個運動世家出世，佢亞爸Сергей係划船運動員，而亞媽Марина係一名泳手。佢亞哥Александр柏夫遼真高參加過專業網球比賽。佢阿嬤係職業籃球員，而阿爺喺蘇聯係精英裁判。柏夫遼真高娃六歲開始打網球，父母對佢提供咗幫助。佢亞哥柏夫遼真高成日同佢一齊旅行，又畀貼士敎佢打波。佢喺早期職業生涯中亦曾喺穆拉特奧格網球學院訓練。

## 球員生涯
柏夫遼真高娃係右手揸拍，2005年12月轉打職業賽。教練係前「一姐」瑞士籍嘅軒芝絲。

## 威水史
* 單打最高排名：13（2011年7月4號）
* 雙打最高排名：24（2013年6月24號）
* 網球大滿貫最叻（青少年組女子單打）：
** 澳洲網球公開賽：**冠軍**（2006年） 
** 奧林匹克運動會：**混合雙打冠軍**（2020年，同安德烈盧布列夫一齊）
## 參考資料

## 出面網頁

* 
* 
* 
* 
*
滾蛋吧 腫瘤君

《**滾蛋吧 腫瘤君**》（）係80後女插畫家熊頓（本名項瑤，1982年10月19號—2012年11月16號）患淋巴癌之後喺病床上面畫嘅漫畫，入面記錄咗渠嘅抗癌經歷，渠用咗尐詼諧樂觀積極嘅說話用以去鼓勵自己，亦都鼓勵其他受病痛折磨嘅病人。渠呢種勵志抗癌嘅精神感動咗好多網友，得到好多人嘅鼓勵。

## 出面網頁
* 滚蛋吧！肿瘤君-熊顿-锋绘网
* 搜狐－滚蛋吧！肿瘤君:一场“无厘头”的抗癌史－搜狐读书－阅读不在别处
* 《滚蛋吧！肿瘤君》_互动百科

### 熊頓
*  (18:27開始)
扯旗山 (東莞)

**扯旗山**喺中國一山，喺東莞沙角炮臺側邊，上有望樓同圓形炮臺。

## 文
扯旗山嘅扯旗，係扯起支旗咁解。
## 注
第6誡

《**第6誡**》（英文名：***Cross***）係2012年上映嘅警匪驚慄港產片，由陳翊恆、胡學林、劉健平同許樹寧編劇及執導，主要嘅演員有任達華、黃德斌、廖啟智、張家輝同朱璇等等演出。

## 演員表
*任達華
*黃德斌
*廖啟智
*龔慈恩
*陳燃
*蔡穎恩
*張家輝
*單立文
*朱璇
*蔭山征彥
*區軒偉
*張大鏞
*莫子儀

## 出面網頁
*《第6誡》官方網站
*
*Hong Kong Cinemagic網站上面《第6誡》嘅資料
*
*LoveHKFilm.com網站上面《第6誡》嘅資料
讀法

**讀法**或者叫**讀音**、**發音**係指：
* 一個字或者一種語言喺講話或者讀字嘅音。
* 某個人發出一個字（音）嘅風格。

## 引言
一個字可以由唔同個體或者團體產生好多種唔同讀法，呢個取決於好多因素，例如佢等生長嘅時同埞，而家住嘅埞，社會階層，同埋教育程度。

## 語言術語
一個個體發一啲詞語嘅音嘅方式首先取決於發音嘅基本單位『音素』。語言學嘅分支來講，學習爾啲聲音單位嘅就係語音學。音素充當同樣角色被一齊列入類別叫音位，爾啲研究就叫音位學、音素學或者音系學 。

## 睇埋
* 國際音標
* 語言
球面度

**球面度**（**steradian**，符號：**sr**）係國際單位制嘅立體角單位。用嚟表達喺三維空間嘅角所生成嘅二維（平面）空間。英文名源自希臘文*stereos*（立體）同拉丁文*radius*（光線），亦有一說係源自*radian*（弧度）。

球面度同弧度一樣係冇維度（dimensionless）嘅，因為佢代表球面面積同半徑長度平方嘅比。

喺個半徑為 r嘅球體裏面，如果以球心為頂點嘅立體角所對應嘅球面表面積係 r^2，咁隻立體角就係 1 球面度。球體表面積係 4 \pi r^2，因此整個球體係4 \pi球面度。

## 參考
血紅蛋白

**血紅蛋白**（讀音：hyut3 hung4 daan6(2) baak6）係血液入邊用嚟運送氧氣嘅一種蛋白質。
角蛋白

**角蛋白**（讀音：gok3 daan6(2) baak6）係一種結構蛋白、佢係動物頭髮，皮膚同指甲嘅主要成份。
卟啉

**卟啉**（讀音：buk¹ lam⁴；英文：Porphyrin）係一類由四個吡咯類亞基嘅α-碳原子通過次甲基橋（=CH-）互聯而形成嘅大分子雜環化合物。
雙曲型偏微分方程

喺數學上，**雙曲型偏微分方程**（粵拼：soeng¹ kuk¹ jing⁴ pin¹ mei⁴ fan¹ fong¹ cing⁴）係指一個前n－1階導數有一個適定嘅初始值問題嘅n階雙曲型微分方程。
特斯拉 (單位)

**特斯拉**（，符號：**T**），係國際單位制嘅磁通量密度或磁感應強度單位。喺1960年巴黎召開嘅國際計量大會上訂立，用嚟紀念喺電磁學領域做出重要貢獻嘅美籍塞爾維亞發明家、電子工程師特斯拉。

1 特斯拉等於 1 韋伯每平方米： T = Wb \ m^{-2} = kg \ A^{-1} s^{-2}。

其他表達方式有： \mathrm{T} = V \ s \ m^{-2} = N \ A^{-1}m^{-1} = kg \ C^{-1} s^{-1}  = N \ s \  C^{-1}m^{-1}。

## 參考
被

**被**（粵拼：pei⁵）係瞓覺嗰時用嚟保暖嘅紡織物。

一般用棉（棉胎）或者羽絨製成。

## 相關歇後語
棉花廠死老闆：無得彈（因為棉花要用類似「弓」嘅嘢彈得蓬鬆，棉胎先會暖）
爛賭夫鬥爛賭妻

《**爛賭夫鬥爛賭妻**》（）係2012年上映嘅愛情喜劇港產片，由王晶編導同監製，杜汶澤、薛凱琪、朱咪咪同羅家英等主演。呢套電影以賭術及愛情價值觀作為電影題材。

## 劇情大綱
舒奇（杜汶澤飾）同香香（薛凱琪飾）兩個人極度爛賭，任何時間都會賭癮發作。兩人本來唔相識，但喺澳門同時因為欠咗貴利賭債而畀高利貸集團軟禁埋一齊；期間更互生情愫，志趣相投嘅佢哋返港後決定結婚。

## 演員

## 歌曲
《爛賭夫鬥爛賭妻》電影主題曲〈爛賭神君〉
*作曲：胡文森
*作詞：尹光
*編曲：Tige Hui@BGI
*監製：鄧智偉、莊冬昕
*主唱：尹光、杜汶澤

## 續集
繼《爛賭夫鬥爛賭妻》之後，另外由王晶擔任執導而拍攝製作嘅一部續集電影《爛滾夫鬥爛滾妻》（），由杜汶澤同周秀娜擔任主演。2013年9月26號，呢齣戲响香港上畫。

## 參考

## 出面網頁
*
*Hong Kong Cinemagic網站上面《爛賭夫鬥爛賭妻》嘅資料
*
*LoveHKFilm.com網站上面《爛賭夫鬥爛賭妻》嘅資料
*《爛賭夫鬥爛賭妻》 有線寬頻 i-CABLE 電影專頁
三伏天灸

**三伏天灸**係種清朝開始有嘅中醫療法，用「冬病夏治」做原理，響一年最熱嗰三日（「三伏天」），將生薑、白芥子、麝香、細辛等等辛溫嘅中藥敷響特定穴位上，醫治秋冬發作嘅病，好似過敏性鼻炎、咽喉炎、哮喘、咳嗽、慢性支氣管炎。

「三伏天」用農曆計，夏至後第三個庚日係「初伏」，第四個庚日（十日後）係「中伏」，第五個庚日（再十日後）係「末伏」。

## 參考
* 今起三伏天灸 冬病夏治，《頭條日報》，2010年7月19號
*三伏天灸 宜由註冊中醫治療，《經濟日報》，2013年7月10號
新界東南堆填區

**新界東南堆填區**（**South East New Territories (SENT) Landfill**），俗稱**將軍澳堆填區**，係香港家下三大垃圾堆填區之一，專用來掉垃圾用。堆填區喺新界將軍澳大赤沙，成個區有100公頃，容量4300萬立方米。

## 出面網頁
*
新界西堆填區

**新界西堆填區**（**West New Territories (WNT) Landfill**），俗稱**屯門堆填區**，係香港家下三大垃圾堆填區之一，專用來掉垃圾用。堆填區喺新界屯門區稔灣，成個區有110公頃，容量6100萬立方米。

## 出面網頁
*
曉覺園

**曉覺園**，俗稱**何東花園**（由英文名**Ho Tung Garden**直譯），係香港歌賦山一座有中西建築特色嘅大宅，由香港出名富商何東爵士響1927年起，係香港一級歷史建築。
雞皇汁

**雞皇汁**（法文：**Chicken à la King**）係法國嘢食，將雞肉配蘑菇、菜同白汁，可以跟麵包、意式麵或者飯食。
大新銀行

**大新銀行**（）係香港大新金融（）同埋大新銀行集團（）旗下銀行之一，1947年開張。

## 歷史
大新銀行喺1947年開張，當時嘅創辦人係做紡織嘅楊元龍，1951年左右就賣畀有「紙業大王」之稱嘅徐大統，到咗1957年，王時新正式入主大新銀行。依家嘅老闆就係王守業，即係王時新個仔。

## 出面網頁
* 
*
史密夫決戰史密妻

《**史密夫決戰史密妻**》（）係畢彼特同安祖蓮娜祖莉響2005年拍嘅荷里活動作片。
許貞淑

**許貞淑**（，），字貞子（정자），號秀嘉伊（수가이），係韓國政治人兼獨立運動家，記者，女性主義者。

1919年留學日本關西學院，中途退學之後返國，1920年留學中國金陵大學，同年退學。之後搞女權運動，反日本運動活動。1948年入北。1948年8月任朝鮮最高人民會議議員，9月任保健部長兼文化宣傳部副部長，1949年做政務院文化宣傳部長，1957年做司法部長。1959年12月-1961年11月做最高裁判所裁判長。1972年-1990年任朝鮮最高人民會議副議長。

## 睇埋
* 羅蕙錫
* 金一葉
* 金明淳
* 朴憲永

## 出面網頁
* 許貞淑 
* 許貞淑 
* 許貞淑 
* 許貞淑 
* 許貞淑 
*  노여류혁명가 허정숙 여사를 추모하여 
* 조선의 첫 녀성상
植脂奶

**植脂奶**亦叫**奶精**，係用氫化植物油整到好似奶咁，可以當淡奶用，例如用嚟沖咖啡、奶茶。

植脂奶雖然有個「植」字，但無直接嚟自植物嘅成份，所以唔算係植物奶。

## 睇埋
*植物牛油
自由貿易

**自由貿易**係指國同國之間唔使關稅嘅貨物同服務流通，同貿易保護主義相反；自由貿易亦係全球化嘅主體。
學者

（參見 ）係一類人士，會響大學或者第啲高等學府入便從事學術研究、教學。每位學者通常會專注於某一個或者幾個學科領域。佢哋可以喺大學、研究所、智庫、圖書館、博物館等機構工作，主要任務係生產新知識、撰寫學術論文、參與學術會議，或者教書。學者往往會攞博士學位，因而擁有**博士**嘅頭銜。

傳統上，學者畀人感覺係嚴肅、深居簡出，但喺現代社會，越嚟越多學者亦會參與面向公眾嘅知識傳播，透過社交媒體、科普或者演講嚟向大眾解釋學術知識。

## 概念定義

雖然**學者**呢個稱號未有一套嚴格定義，但普遍都包含住追求真理、持續學習、批判思考等嘅價值觀。

喺工作上，學者通常會長期從事學術研究、教育同埋知識傳播等嘅工作，屬於專業一種。學者嘅主要工作內容視乎佢所屬嘅學科同機構而異，但一般都會包括以下幾方面：
*研究：進行學術研究，提出研究問題並且用數據解答之、撰寫學術文，喺期刊等嘅地方發表成果；
*教書：喺大學等嘅地方教授課程，培養學生嘅學術能力，指導學士、碩士、博士研究；
*學術交流：參加研討會、撰寫報告、評論同書評等，推動學科發展；
*學術服務：譬如係擔任期刊嘅編輯；
等等。

## 領域區別

唔同領域嘅學者，由於研究對象同方法唔一樣，喺思考方式上都有明顯差異。
*科學領域嘅學者（例如物理學家、生物學家）通常強調經驗主義同實證：佢哋會透過實驗、觀察、數據分析去驗證假說，講求研究結果要可否證同埋再現得到。佢哋思考時多數用歸納法，由具體數據推導出普遍定律。
*人文學科嘅學者（例如哲學家、歷史學家）就比較強調詮釋。佢哋關心嘅好多時係文化同人類嘅體驗，思考方式較傾向依賴定性研究同埋批判理論等。例如歷史學家分析史料嗰時，要考慮埋當時社會嘅背景、作者立場及語境，而唔淨只係數據上嘅因果關係。

## 批評聲音

學者雖然喺知識嘅生產同教育方面有重要作用，但社會上都有唔少人批評佢哋，話佢哋生活喺象牙塔入便，意思係話學者群體過份專注理論研究、學術討論，而同現實社會脫節。

亦有人製作咗後現代主義生成器呢個自然語言生成程式，用嚟批評某啲學者撰寫論文嗰陣言之無物，淨係喺度用術語扮高深。

## 技能
*學術研究
*學術寫作
*方法學

## 睇埋
*公眾科學
*自閉學者

## 引述

## 註解
國民陣線 (馬來西亞)

**國民陣線**（馬來文：**Barisan Nasional**），簡稱**國陣**，係馬來西亞政黨聯盟，1973年成立以嚟就一直做執政聯盟，直到2018年輸咗下議院選舉為止。2022年選舉後，同安華嘅希望聯盟合作組成「團結政府」嘅執政聯盟。

## 歷史
國民陣線嘅前身係1951年成立嘅聯盟，當時嘅目的係爭取馬來亞脫離英國獨立。1955年，聯盟喺當時嘅立法議會選舉攞到絕大比數嘅議席。到1963年馬來亞獨立打後，聯盟一直把持住馬來亞嘅政權。但係到1969年，聯盟遭受挫敗，得票率第一次唔過半，反對派當時嘅慶祝遊行更加演變成聯盟同反對派支持者嘅流血衝突，史稱五一三事件。

事件過後，聯盟為咗籌組更加穩定嘅政府，決定擴大聯盟規模，收咗一啲成績標青嘅反對黨入去，成為國民陣線。

呢種模式嘅合作維持咗將近50年，但係2018年第14屆馬來西亞下議院選舉國民陣線慘敗，馬來西亞政權第一次交替，國陣成員黨紛紛退出，甚至走去同新執政嘅希望聯盟合作，成員一個個咁走，最後又還原返以前聯盟三大黨嘅規模。

2022年，國民聯盟嘅執政聯盟失去政權，國陣再次成為執政聯盟。

## 成員黨
***[[巫統|馬來民族統一機構（巫統）]]**：以馬來人為基礎，主張馬來人至上
***[[馬來西亞印度國民大會黨|馬來西亞印度國民大會黨（國大黨）]]**：以住喺馬來西亞嘅印度人為基礎
***[[馬來西亞華人公會|馬來西亞華人公會（馬華）]]**：以馬來西亞華人為主要票源
***[[沙巴人民團結黨|沙巴人民團結黨（沙人民黨）]]**：行沙巴喺民主主義

### 合作政黨
***[[人民權力黨|人民權力黨（民權黨）]]**：以馬來西亞多元種族政黨自居，並視民主行動黨同人民公正黨為政治對手

## 家下勢力
以2018年12月計：

## 國會下議院議席
2022年馬來西亞大選，國民陣線一共攞到30席，當中巫統26席；馬華公會2席；國大黨1席；沙人民1席。

## 攷

類:馬來西亞政黨
類:保守主義政黨
格雷

**格雷**，亦叫**戈瑞**，臺譯**戈雷**（**gray**，符號：**Gy**，簡稱：**戈**）係國際單位制嘅輻射吸收劑量單位。係用嚟表示由電離輻射傳遞畀受影響對象每單位質量吸收嘅能量單位。

一戈瑞（1 Gy）表示每千克物質吸收咗一焦耳嘅輻射能量。\mathrm{1\, Gy = 1\,\frac{J}{kg} = 1\,\frac{m^2}{s^2}}。

其中焦耳係能量單位，千克係質量單位。用國際單位制基本單位表示係「平方米每平方秒」。

佢個名嚟自英國物理學家、放射生物學之父路易斯·哈羅德·格雷。

## 參考
希沃特

**希沃特**，臺譯**西弗**（**sievert**，符號：**Sv**，簡稱：**希**）係輻射劑量﹙有效劑量，effective dose﹚嘅國際單位，用嚟量度輻射對人體健康嘅影響。

有效劑量等於吸收劑量（單位：戈瑞，gray）乘輻射權重因子（代表不同種類輻射嘅傷害性），再乘組織權重因子（代表各人體器官或組織對輻射引起嘅生物效應嘅唔同敏感程度﹚。

喺一個指定嘅生物﹙或人體﹚組織，1 希沃特﹙1 Sv﹚嘅輻射吸收劑量當量，所產生嘅生物效應，同 1 戈瑞﹙1 Gy﹚嘅高能量X射線相同。

佢嗰名嚟自瑞典生物物理學家、輻射防護專家羅爾夫·馬克西米利安·希沃特（Rolf Maximilian Sievert）。

## 參考
危旗山

**蔴地山**（**Danger Flag Hill**），又叫**危旗山**或者**訊旗山**，香港一山，地處九龍，喺九龍半島西面。山北之谷係大面田，東北有火棚，南面係京士柏，西南係油蔴地，東面係九廣鐵路嘅山谷。

危旗山有東西兩峰。西面一峰較高，有二百五十七呎，及後變成配水庫。東面則較矮。兩峰南有坡地平緩，北則相反。
魁北克日

**魁北克日**（***'）係[[魁北克省]]嘅省慶，喺六月廿四號，因為當日係[[洗者若望]]嘅（feast day），又叫 ***'（洗者若望慶日、洗者若望瞻禮）。
國民陣線 (法國)

**國民陣線**（或者譯做「**民族陣線**」，）係法國嘅一個極右翼政黨，主張貿易保護主義同保守主義，並且極度反對移民。

## 參考
蒸酒灣

**蒸酒灣**，係香港一灣，喺九龍東面，洋面連住九龍灣，鯉魚門與三家村之間。今有三家村避風塘。英文舊時寫**Chong Lui**。
存局待領

**存局待領**（**Poste restante**），又叫**旅客郵件候領**，係郵政服務一種。畀人喺郵局收信，方便一啲人，尤其係旅客，無地址都可以收到信。可以畀收信人姓名，國名，城市名，以至郵局名。有地址一面，要粗字寫【存局待領】及【Poste Restante】。收信人個名，一定要好清楚，唔可以減筆、代號、假名。

## 文
Poste restante 係法文，poste卽係郵，restante卽係留。
## 註
流明

**流明**（lumen，符號：lm）係國際單位制嘅光通量單位，用嚟表示人眼從一個光源所接收嘅發光量，可以視為可見光嘅發光量。光通量唔同輻射通量，輻射通量係發光總能量，而光通量按人眼對唔同波長嘅光敏感程度做咗相對調整。

1 流明等於 1 坎德拉嘅光源向 1 球面度嘅範圍所發光嘅光通量。

1 lm = 1 cd·sr = 1 cd·m2·m–2

cd係發光強度單位坎德拉，sr係立體角單位球面度，m係長度單位米。

## 參考
觀塘仔灣

**觀塘仔灣**（**Kwun Tong Tsai Wan**），又叫**油塘灣**（**Yau Tong Wan**），係香港一海灣，喺油塘對出。
專家話

《**專家話**》係首粵語流行歌，劉祖德一手包辦作曲、填詞、編曲，陳奕迅主唱，收錄喺1999年11月出嘅細碟《幸福》度。

歌詞諷刺世界上自稱專家嘅人成千上萬，叫我哋們要做嘅嘢，基本上都係老生常談，有一尐神棍專家，重攞常識當專業知識。諗返轉頭，有邊個專家講嘅嘢肯定啱呢？歌詞最後係咁話「我係、你係、佢係專家」，諷刺意味更係一絕。

## 睇埋
* 訴諸權威
勒克斯

**勒克斯**（lux，符號：lx）係國際單位制嘅照度（Illuminance）單位，用嚟表示每單位面積嘅光通量。

1 勒克斯等於 1 流明每平方米。用數式表達係：
1 勒克斯 = 1 流明/平方米 = 1 坎德拉·球面度/平方米（1 lx = 1 lm/m2 = 1 cd·sr·m–2）。

## 參考
紀伊國屋文左衛門

**紀伊國屋 文左衛門**（）係日本江戶時代元祿時期一個生意人。原本姓五十嵐，名文吉，俳號千山；簡稱「紀文」，所以又叫「紀文大盡」。因為佢就連出世年月日都唔知真定假，而有關佢嘅傳記方面都有唔少存疑嘅地方，所以有人認為係傳說人物，但目前主流認為佢係真實存在嘅。

## 出面網頁
開特

**開特**（**katal**，符號：**kat**）係國際單位制嘅催化活動單位，用嚟表達每單位時間所轉化物質嘅量。呢個單位係1972年開始使用，1999年正式成為國際單位嘅衍生單位。

1 開特即係每秒轉化咗 1 摩爾嘅物質： 1 kat = 1 mol/s

## 參考
韋伯 (單位)

**韋伯**（**Weber**，符號：**Wb**）係國際單位制嘅磁通量單位，以德國物理學家威廉·韋伯（**Wilhelm Eduard Weber**）命名。

根據法拉第電磁感應定律喺一個繞成圈狀嘅電路有一個變化嘅磁場，就會產生電動勢。如果個電路係一圈，而個磁場用一秒均勻咁跌到零嘅話，會產生 1 伏電動勢，咁穿過電路嘅磁通量就定義為 1 韋伯。

1 韋伯亦可以用以下方式表示：

1 Wb = 1 V·s = 1 T·m2 = 1 J/A = 108 Mx

V = 伏特， s = 秒， T = 特斯拉， J = 焦耳， A = 安培， Mx = 麥斯威爾（maxwell）

## 參考
落南洋

**落南洋**（）係唐人因打工、做生意等落南洋定居嘅移民現象，作為熱潮係指清末到民國初嘅移民潮，同闖關東、走西口合為清朝三大人口遷徙。落南洋熱潮大概維持咗一個世紀，直到日本侵華前，大約有1300萬人過去南洋，以廣東、福建人最多，最多去泰國、印尼、大馬、星架坡、菲律賓。

## 南洋定義
南洋係晚清以來唐人對東南亞嘅稱呼，嗰時啲人習慣將中國做天下中心，按方位將同中國交往嘅外國地方籠統分為四個洋。東洋就係日本，西洋指歐美，北洋係渤海、黃海同朝鮮半島周邊，南洋就係今日東南亞嘅大馬、菲律賓、印尼，廣義上南洋重包括澳洲、紐西蘭呢啲地方。

## 史
同闖關東、走西口比，落南洋作為潮流開始得晏，但作為現象就出現得好早，可以追溯到漢朝。

### 晚清之前
西漢時，一條從華南到東南亞、南亞嘅「通夷海道」就出現，除咗有使節來往，亦都有民間商人喺呢條航線上走動。噉商船呢有時會因為風浪啊、事故啊要埋岸滯留，啲船員就住落當地，時間耐咗就喺當地繁衍生息，呢班人就係南洋最早嘅唐人居民。

另外有啲人係因為政治原因而出走唐山、落南洋避難。
*唐末黃巢起義攻打廣州時，就有好多人要出走到印尼嘅蘇門答臘島避難。
*康熙年間，為咗隔絕鄭成功呢啲海外反清勢力同內地聯繫，朝廷多次頒行「遷界令」，要將沿海居民全數內遷幾十里地，有啲人唔想內遷於是流離失所，就落南洋。
*明清易代時，有啲遺民中嘅反清志士大規模南逃南洋，自居「明鄉人」。

### 晚清之後
喺中國，清朝時人口劇增，地就咁多，結果有好多農民無地耕；鴉片戰爭後，國門大開，西洋商品大量流入廣東等沿海地區，衝擊當地經濟，越來越多人失業。

喺南洋，呢時都做曬西方列強殖民地，鬼佬喺南洋開農莊、挖礦山、鋪路建築等要人力，為咗發展事業，鬼佬就睇啱咗中國有大把廉價勞工，於是就想爭取華工落南洋做勞工。

第二次鴉片戰爭後，朝廷承認華工出國合法，由於海禁放鬆，南洋大把就業機會，大棚人出埠搵食。除開打工，亦可以落南洋撈魚、經商。

不過當中有好多係「賣豬仔」過去，啲人話係招工，查實係拐賣、誘騙啲人去做咕喱。而清廷未重視過呢個問題，所以啲勞工畀人當豬仔運來運去，備受虐待，部船未埋岸有啲人就冇咗命。

## 影響
落南洋嘅移民卒之喺當地落地生根，令漢族成為東南亞一個重要種族，中華文化亦都流傳到嗰度，乃至大馬同星架坡成為中華文化圈嘅一部份。
*唐人大多聚居，於是南洋有好多城市有唐人街，往往係一個城市中最繁華嘅地段。比如越南胡志明市嘅堤岸區通用粵語，號稱「小香港」，係當地最繁華嘅商業區；菲律賓嘅馬尼拉唐人街有60萬唐人，大多係福建人，閩南話係當地通用語。
*唐人喺南洋帶來咗全新嘅飲食，比如大馬出名嘅肉骨茶就係福建唐人嘅發明，個名就來自閩南話；星架坡嘅海南雞飯就源自海南島。

落南洋亦都造就一批富商望族，比如菲律賓第一位女總統阿基諾夫人就係華裔，佢嘅許家喺當地係名門來嘅；香港影業大王邵逸夫嘅身家就係落南洋時起嘅，後來邵氏四兄弟開影業公司，後來公司困難，都係去南洋開市場來發達事業。

## 參考
*人口大遷徙-特別策劃-中國國家地理網
*廣州通夷海道
*比三光還兇殘：大清「康乾盛世」之「遷界令」
*香港故事慘絕人寰的遷界令
變調

係有聲調嘅語言（聲調語言；例如廿一世紀初嘅粵語噉）經常出現嘅現象，指某啲字喺特定嘅場合之下，會讀成第個調，但係單獨用時通常會讀返本調，而字典標音亦會用本調。

## 類別
唔同嘅語言，變調嘅法則都唔同，各具特式。變調包括兩種類別：
*語素變調（morphological tone change），有啲學者又叫變音：唔同於連讀變調、承擔含義分別功用嘅變調。廣州粵語嘅語素變調有三種，分別為高平變調、高升變調同埋低變調，調值分別對應陰平、陰上同埋陽平，高平變調、高升變調嘅主要功用為小稱標誌（小稱變調）、名詞性標誌、（名詞）特指標誌、口語風格標誌同埋虛詞音節縮減標誌，而低變調就衹用喺擬聲詞、同埋小稱入邊嘅一類——即親戚稱謂、兒語、細路名嘅疊音詞入邊。例如：地名「長沙灣」個「灣」字本調係第一聲，讀「彎」（waan1），但係喺呢個詞裏面，就一定要變調成第四聲，讀「環」（waan1→4），但係「淺水灣」個「灣」，又只會讀「彎」，唔會讀「環」。又如：「揾錢」個「錢」（cin4→2）字、「啤梨」個「梨」（lei4→2）字，都要變調讀第二聲，但係呢兩個字，喺「金錢」、「雪梨」兩個詞入面，又會用返本調第四聲來讀。由此可見，呢類變調並無簡單規律，個個詞都唔同。
*連讀變調（tone sandhi）：如果一堆字連續讀出來，聲調「蠱怪」、「難發音」嘅話，中間某啲字就會變讀其他調，咁樣聽落會「順耳」啲，講嗰陣會「順口」啲。致於何謂「蠱怪」、「難發音」、「順口」、「順耳」，則視乎語言而定，並無跨語言嘅通則。連讀變調可以出現喺詞、固定詞組入邊，亦可以出現喺啲詞、固定詞組之間。例如國語將連續兩個第三聲嘅字，視為「唔順耳」、「難發音」，所以會將第一個字變調讀成第二聲（3→2），咁樣會「易發音」、「順耳」。有啲語言，每個多字詞裏面都會將某啲字變調，其他字保留讀原調。例如閩南話會將詞裏面孻尾個字讀原調，其餘就按特定嘅規律變調。吳語譬如上海話、台州話、温州話等等就根據首字、末字抑或多個字定個詞語嘅調，譬如上海話啲多字詞嘅連讀變調大體就係根據首字個單字調類推出嚟嘅。呢類語言，一用到多字詞就必然會變調，變調當食生菜。
**廣州粵語當中嘅連讀變調有兩種，都係陰平根據後字聲調個調頭高低而取高降（53）抑或係高平（55）：
***陰平高降喺陰平高平、陰平高降、上陰入同埋高平變調前面讀成高平；
***陰平高平喺唔係陰平高平、陰平高降、上陰入抑或高平變調嘅其他聲調前面，讀成高降，衹出現喺詞、固定詞組入邊，譬如「茸」、「仔」等，而且經常有例外如「人」等。

## 粵語嘅變調
雖然粵語嘅變調屬辭彙變調一類，無乜規則，但係根據發音、語意，亦可以歸納出幾種：
* 變高上調：變調後，讀成第二聲。呢一類最常見。
** 例子：
*** 耳環（ji5 waan4→2）
*** 男人 → 「男忍」（naam4 jan4→2）
*** 港女 （gong2 neoi5→2）
*** 眼鏡 → 「眼頸」（ngaan5 geng3→2）
* 變高平調：變調後，讀成第一聲，通常略帶貶義。
** 例子：
*** 今晚（gam1 maan5→1）
*** 自己 → 自機（zi6 gei2→1）
*** 一個人 → 一個因（jat7 go3 jan4→1）
*** 工廠妹 （gong1 cong2 mui6→1）
*** 蠄蟧絲網（kam4 lou4 si1 mong5→1）
*** 最尾（zeoi3 mei5→1）
* 其他：難以歸類。
** 例子：
*** 爸爸（ba1→4 ba1）
*** 媽媽（ma1→4 ma1）
*** 哥哥（go1→4 go1）
*** 家姐（ga1 ze2→1）
*** 細妹（sai3 mui6→2）
*** 雞雞（gai1→4 gai1）
*** 灣→「環」（waan1→4）：黑沙灣、土瓜灣、長沙灣、銅鑼灣

## 睇埋
*粵語聲調
*聲調
*粵語
*句尾助詞

## 考
同化 (語言學)

喺語言學裡面，**同化**或者**語音同化**係語音流變嘅一種，係指一個音受到環境影響，而變得更加似影響佢嘅嗰個音嘅現象，通常喺講話速度快嘅時候出現，但係唔一定。

語音同化可以係一種共時現象，亦都可以係一種歷時現象。一個音可能會受到後面、前面、或者另一個詞嘅音、甚至來自環境嘅影響，而被人同化。

## 共時同化

**共時同化**係指喺一種語言同一個時間點上面發生嘅同化現象。例如：一個清輔音旁邊嘅一個濁輔音，經常會受到個清輔音影響，而自己都變埋清輔音。



## 歷時同化

**歷時同化**係指經過一段時間嘅同化嘅過程。例如：拉丁文詞彙演變成意大利文詞彙嘅過程裡面，就發生過好多歷時同化現象。

## 睇埋
* 變調
* 元音和諧
威廉·愛德華·韋伯

**威廉·愛德華·韋伯**（**Wilhelm Eduard Weber**，）係十九世紀德國物理學家，同高斯（**Carl Friedrich Gauss**）一齊發明電報。

類:德國物理學家
轉錄

**轉錄**係指基因表達嗰陣細胞將DNA變成mRNA嘅過程。轉錄係基因表達嘅第一步，喺呢度，RNA聚合酵素將特定嘅基因片段複製成RNA分子。DNA同RNA都係核酸分子，佢哋通過一種互補語言，借助對應嘅酵素嚟互相轉化。係轉錄嗰陣，RNA聚合酵素讀取DNA序列，複製出一條互補嘅，反向平衡嘅RNA分子。同DNA複製唔同嘅係，轉錄產生一條互補嘅RNA分子，呢條分子含有尿嘧啶（U），而DNA就含有胸腺嘧啶（T）。重有，同DNA複製唔同嘅係，轉錄唔需要一段引物嚟初始化RNA嘅合成。

# 一個或者幾個色格瑪因子幫助RNA聚合酵素黐喺DNA嘅促進子嗰度，因而完成轉錄嘅初始化。
# RNA聚合酵素好似個拉鏈頭噉沿著DNA分子上邊嘅轉錄泡移動，打破DNA互補鹼基上邊嘅氫鍵，將DNA雙螺旋分成兩條單獨嘅鹼基鏈。
# RNA聚合酵素將同DNA鹼基配對嘅RNA鹼基加喺DNA鹼基單鏈上邊。
# RNA聚合酵素協助RNA尾龍骨連埋一齊，形成RNA單鏈。
# RNA + DNA螺旋結構嘅氫鍵斷裂，釋放出新合成嘅RNA單鏈。
# 如果係真核生物，RNA會被進一步處理（加3'UTR 多-A 尾同埋戴5'UTR 帽），之後通過核窿出去細胞質嗰度。

轉錄係基因表達嘅第一步。被轉錄成RNA分子嘅DNA片段叫做*轉錄單元*，佢至少編碼一個基因。如果嗰個基因係編碼蛋白質嘅話，轉錄嘅產物會係信使RNA，即mRNA，而信使RNA會繼續通過轉譯嘅過程產生蛋白質。另外，轉錄咗嘅基因有可能唔係編碼蛋白質嘅，佢哋可能係用嚟編碼核糖體RNA或者轉運RNA，又或者核糖酵素等等
。

## 參考
多啦A夢：大雄的宇宙小戰爭

《**大雄的宇宙小戰爭**》係多啦A夢大長篇系列漫畫嘅第6部，1984年開始刊登。

佢嘅電影版係第6部多啦A夢電影，喺1985年3月16號上映，係第6部多啦A夢電影。香港嘅無綫電視翡翠台亦都喺1989年8月20號早上8點25分首播呢部電影。導演係芝山努。票房收入係11億8000萬元、觀賞人數240萬人。

## 配音員

## 睇埋

## 攷

## 拎
*
*
ASCII

**ASCII**（，全寫 American Standard Code for Information Interchange），中文叫**美國訊息標準交換碼**或者**美國訊息交換標準代碼**，係一套基於英文字母嘅7位元字符編碼系統，由美國標準協會 ASA（今日嘅美國國家標準協會，ANSI ）制定，名義上係交換碼，實際上亦都好多時當內碼用。1963年出第一版，1967年有個主要更新，最後一次更新喺1986年。

ASCII總共有128個字元，當中33個定義咗係非顯示控制字元，但好多已經唔再用，94個係可顯示字元，剩低嘅1個係空格，有啲模稜兩可，曾經可以當成控制字元，用嚟將印表機嘅印頭向前推一格，但係而今通常當佢係可顯示字元，用嚟顯示睇唔到嘅空格。

## 應用
因為 ASCII 係7位元編碼而一般電腦用嘅係8位元嘅位元組，位元7（即係第八位元）原則上係冇意義嘅空位；以前用串行埠做傳輸嗰陣，好多時會當奇偶檢驗位咁用，亦即係位元7嘅數值唔一定係0，而係按其他位元嘅數值而可能係0或者係1，即係實係傳輸用嘅數值好多時並唔係0-127，而係用哂0-255。

## 編碼表
下面寫嘅編碼，標題用嘅0-F係十六進制，每個字元最底寫嘅係對應嘅十進制數值：

## 睇埋
* ISO/IEC 646
* ISO/IEC 2022
* ISO/IEC 8859
* ISO/IEC 10646
* Unicode

## 參考
外文

**外文**（或者叫**外語**）係指喺某一個地區唔係官方嘅語言：例如喺魁北克省，英文就係外文。有啲小童出世或者自幼就學咗第種語言：佢哋識兩種語言。
核窿

**核窿**（Nuclear pore）係細胞核膜上邊同細胞質進行物質交換嘅一個窿，主要由蛋白質構成。
母語

**母語**，又叫**第一語言**（語言學簡寫 **L1** ，取自英文 **L**anguage **1** ），係指一個人仲係蘇蝦仔嗰陣，由屋企人或者照顧者嗰度學識講嘅語言，通常只有一隻。呢種學習過程係唔使有意識噉諗嘅。母語嘅相對係第二語言。

喺概念上，母語同**祖裔語言**好接近，祖裔語言大致上可以理解為祖輩所講嘅母語。一個人嘅祖裔語言通常會係佢母語，但係都唔一定：喺廿一世紀初，唔少父母都嫌自己嘅母語學嚟冇用，所以唔肯同仔女講自己母語，令到仔女嘅第一語言變咗唔係祖裔語言。

## 嗌法

喺各語言入邊，**母語**呢個概念嘅名如下：
*粵語：**母語**（ ），可以理解做**[[阿媽]]嘅語言**或者**由阿媽嗰度學到嘅語言**噉嘅意思。
*
*
*
*

而**祖裔語言**就係
*粵語：**祖裔語言**（）
*

## 概念釐清

### 界定母語

講講**母語**（語言學簡稱：**L1**）呢個概念嘅定義：
**母語**係一個人人生第一隻用嘅語言：單憑日常觀察經已可知，蘇蝦仔喺生命頭嗰幾年，會一路聽住身邊嘅大人（屋企人、照顧者）講嘢，甚至觀察大人傾偈；互動到咁上下，個細路就會慢慢牙牙學語學識講；佢响呢個時候學識講嘅語言，就係佢嘅 L1 。

母語一般唔包括書寫語言：寫嘢同講嘢係兩種好唔同嘅過程，語言學上會分開嚟分析；例如一個人可以講嘢完全冇問題，但唔識讀寫（文盲）或者讀寫有困難（讀寫障礙）；而唔識講嘢嘅聾啞人士可以寫嘢寫得好流暢。上述呢個母語定義，著重嘅係**講嘢**。例如有學者就噉講：
對於人類嚟講，口語係主要嘅，而書面語就係次要嘅。所有語言都有口語，但係得一部份有得寫低。所有人細個嗰陣都會學講嘢，但係有好多人都唔會學識寫字。對細路嚟講，學講嘢係自動嘅，而學寫嘢就一定要有意識噉學。

响依個定義之下，就算一個細路好早就學某隻語言，都表示隻語言係佢嘅母語：想像依家有一個粵藉華人細路，佢喺加拿大卑詩省長大，佢屋企係講粵語嘅，佢同父母以及第啲長輩講嘢一直都係以粵語為主嘅；同時個細路好細個就有接觸開英文，兩三歲返幼稚園嗰陣已經上英文堂，最後佢大個咗能夠純熟噉講同寫英文。响呢個情況下，英文雖然佢好早就學，但係佢學英文嘅途徑唔係喺生命早期，透過聽屋企人講嘢以及同屋企人互動，所以英文依然唔算係佢母語。

### 祖裔語言

**祖裔語言**呢個概念，同母語頗為相似。一個人嘅祖裔語言大致可以理解為佢祖先嘅母語，通常但唔一定會係佢母語。

舉個例說明，想像有個蘇蝦仔，暫且叫佢做**明仔**，明仔對上五代祖先都係以粵語做母語嘅粵藉華人；明仔屋企阿爺阿嫲嗰代就移咗民過加拿大卑詩省；明仔家人唔重視粵語，覺得粵語學嚟係浪費時間，其後明仔父母為咗想佢學英文學好啲，就選擇咗喺屋企都淨係用英文同明仔交流，唔肯喺明仔面前講粵語；明仔自細就好少可接觸粵語，等到佢大個咗，佢就淨係識英文，完全唔識粵語。對於明仔嚟講，英文算係佢嘅母語，因為佢**喺生命早期由屋企人嗰度學**嘅語言的而且確係英文，不過佢嘅祖裔語言依然係粵語。

值得一提嘅係，事實上有唔少父母都嫌自己嘅母語學嚟冇用，唔肯用母語同仔女講嘢，搞到啲仔女 L1 變咗唔係祖裔語言，大個咗就唔識得同阿爺阿嫲傾偈。呢種現象喺廿一世紀初廣受關注。詳情可以睇睇語言威望、雙層語言、語言磨蝕同語言重振等嘅概念。

## 學習過程

有唔少語言學專家都著力研究學第二語言同學母語之間有乜嘢分別。

首先，FLA 通常主要係由屋企人（或者照顧者）做嘅，當中**照顧者**包括父母、幫手湊孫嘅阿爺阿嫲等等——細路學母語，唔使人特登教，照顧者成日喺佢身邊用母語講嘢，個細路聽聽吓就會學識用母語講嘢；相比之下，學第二語言就傾向會係形式化噉做嘅，會由老師等嘅人員教細路學。因為噉，一個人學母語嘅過程係由內隱知識主導嘅。

SLA 同 FLA 會有以下呢啲分別：
*學母語正常嚟講唔會跟咩教學大綱；
*有人用廿一世紀初嘅英文做 FLA 研究，觀察家長點樣同學緊講嘢嘅細路講嘢，發現家長成日都唔改正細路嘅文法，淨係改正啲唔真確嘅內容——即係話家長同細路講嘢嗰時，重視嘅係**信息**唔係**形式**。用粵語諗嘅話，想像有個阿嫲同個學緊講嘢嘅孫仔講嘢－
*:孫仔：嗰嚿係士多啤梨。（一句完全文法正確嘅句子）
*:阿嫲：唔係呀，嗰嚿係蘋果。（改正唔真確嘅內容）
*:孫仔：嗰係蘋果。（一句錯粵語文法嘅句子）
*:阿嫲：啱喇，嗰嚿係蘋果。（唔改正個細路嘅文法）
呀噉。

## 相關嘅文
*國際母語日
*母語教學
*語言威望
*雙層語言
*語言滅亡
*以人口排列嘅語言一覽

## 註釋

## 來源
大新銀行集團

**大新銀行集團**（，減筆 **DSBG**；）係一間香港上市銀行集團。

## 財務概要

* 單位：港元；資料來源：2014年公司年報

## 主要附屬銀行
* 大新銀行有限公司
* 大新銀行（中國）有限公司
* 澳門商業銀行股份有限公司

類:香港上市金融公司
蘇聯解體

**蘇聯解體**（）以發生喺1991年12月25日嘅蘇聯總統戈巴卓夫宣佈唔撈為標誌，蘇聯最高蘇維埃第二日通過決議宣佈蘇聯停止存在，立國69年嘅蘇聯從此正式解體。

## 蘇聯解體嘅原因
喺蘇聯時期，發達嘅重工業同長期嘅軍備競賽雖然拉動咗國內生產總值，掩蓋咗人民生活水準一直毋好嘅現象，但係爾個唔符合人民嘅利益，亦都搞到蘇聯人民唔滿意。第二，高度集中嘅政治體制缺乏民主，幹部階層唔能夠避免日益官僚主義化，號稱代表人民利益嘅黨嘅幹部群體逐漸蛻變成同人民對立嘅特權階層。群眾越來越感受到特權階層同自身利益嘅根本背道而馳，爾種政治體制嘅衰敗同瓦解亦都毋可能避免。

除咗爾尐原因之外，蘇聯從1922年起手實行新經濟政策，列寧對戰時共產主義政策進行改革，並強調更加發揚黨內民主。然而自從1926年史太林當權之後，形成咗高度集中化嘅政治經濟體制。雖然喺呢種體制下蘇聯實現咗工業化，但到咗1950年代，弊端日益暴露，礙住咗蘇聯嘅發展。跟住，赫魯曉夫同勃列日涅夫先後進行咗改革，但佢哋凈系對原有體制進行好細忌修補，冇從根本上徹底改變高度集中嘅政治經濟體制。最明顯嘅就係蘇聯內部嘅特供商店，特供商店入邊充滿著外國名貴同埋蘇聯國內非常之缺嘅商品，專門畀蘇聯嘅特權階級享用。相較之下，大部分蘇聯人民必須忍受劣質、陳舊而且無人想買嘅嘢。呢種體制傾向於犧牲下層人民嘅利益來解決上層權貴嘅問題，從1989年開始，蘇聯由於改革失利同嚴重嘅通貨膨脹，加上切爾諾貝爾核災，開始對下層人民實行進一步嘅緊縮政策，搞到煤礦礦區嚴重消費品短缺，導致長期受壓迫嘅煤礦工人大罷工。

## 參考

## 出面網頁
*
豆角

**豆角**或者**荳角**（snap bean, green bean）係食豆莢嘅菜，有以下幾種：
*短豆角或者四季豆，菜豆屬植物
*長豆角，豇豆屬植物
*扁豆角，扁豆屬植物
四季豆

**四季豆**（；學名：**'），又叫**龍牙豆**（）、**短豆角'''（），係豆科菜豆屬嘅攀援草本植物，原產中美洲及南美洲，如今世界各地都有種來食。

佢亦係常見嘅菜。考古發現，祕魯同墨西哥，至少二千年前就有種。

## 樣
荳長，身而窄。

## 睇埋
*豆角 (豇豆屬)
*荷蘭豆
*長豆角

## 有關嘅書
* 中国外来入侵植物名录 第186页　高等教育出版社　　ISBN 978-7-04-048875-3

類:菜豆屬

類:藤木
ISO/IEC 8859-6

**ISO/IEC 8859-6:1999**, *Information technology — 8-bit single-byte coded graphic character sets — Part 6: Latin/Arabic alphabet*，係ISO/IEC 8859嘅第六部分。佢喺ASCII字符集嘅基礎上加入阿拉伯字母，畀現代阿拉伯文用，但係有好多用阿拉伯字母嚟拼嘅文都唔係完全支援。碼位 0x80&ndash;0xFF 係基於**ASMO 449**標準。

## 編碼表
碼位 0xEB&ndash;0xF2 係組合字元（用嚟附喺前一個字元）。

## 睇埋
* ASCII（ANSI X3.4）
* ISO/IEC 646
*ISO/IEC 8859 -1 -2 -3 -4 -5  -6 -7 -8 -9 -10 -11 -13 -14 -15 -16
* ISO/IEC 10646
* Unicode
石山

**石山**（**Quarry Hill**，又叫**採石山**）係香港九龍何文田東面一座山，今日已經被睇成係何文田一部分。有何文田上配水庫同何文田邨。
利園山

**利園山**係香港東角南面、鵝頸東面一座山。

座山土名叫**鵝頭山**，英人來到後將座山對出個海角叫東角，所以座山叫**東角山**，之後渣甸洋行買咗座山，改叫**渣甸山**，1923年利希慎買咗座山，再改叫**利園山**。
旺角區議會

**旺角區議會**喺1982年依照地方行政計劃設立。旺角區範圍包括旺角、大角咀同埋新填海區。

由於旺角區議會設立以來都只係得10個議席，加上香港政府為咗慳番啲行政資源。政府喺1994年9月30日將旺角區議會同油尖區議會合併成新嘅油尖旺區議會。

## 區徽

## 區議員一覽
戴展華

**戴展華**（）係香港鄉事派政治人，喺香港出世，老豆戴均係元朗鄉紳。

1985年當選做元朗區議會議員。同年9月由選舉團晉身立法局。1988年連任立法局議員。1991年喺立法局新界西直選入面當選，冇耐之後就以「私人理由」放棄議席。其後俾人揭發用假文件攞到律師資格，俾法庭裁定5項偽造文件冒充律師資格同向律師公會發假誓等罪成，1993年3月被判即時坐花廳9個月。2005年因為擔保均來集團茵翠豪庭項目被頒令破產。

## 家族
*戴均（老豆）
*戴權（阿叔）
*戴志華（細佬）

## 參考

類:香港監犯
九龍城區議會

**九龍城區議會**係香港18個區議會之一，負責協助處理九龍城區嘅事務。九龍城區主要係住宅區，包括九龍城、九龍塘、何文田、馬頭圍、土瓜灣、紅磡、啟德等地。呢區自2020年起總共有25名議員。

## 組織
### 委員會
*社區建設及社會服務委員會
*文娛康樂及地區設施管理委員會
*交通及運輸事務委員會
*食物環境衞生委員會
*房屋及基礎建設委員會

## 議員一覽（2020年－2023年）

## 議員一覽（2016年－2019年）

## 議員一覽（2012年－2015年）

## 出面網頁
*九龍城區議會
張人龍

**張人龍**（）係香港生意人、前立法局議員、北區區議會前議員、全國政協前委員、前區域市政局主席，太平紳士，新界鄉議局主席（第16屆：1964年至1966年）同新界總商會創辦人。佢係廣東寶安人。

## 簡歷
1946年喺廣州中山大學經濟系畢業，攞到文學士學位。後來返香港跟老豆學做生意，做過香港期貨交易所、九廣鐵路公司董事同新界鄉議局執行議員。1964年起歷任新界鄉議局第十六屆主席、第二十一、二十二屆副主席。1981年重獲委任做立法局議員。1982年做北區區議員。1985年做臨時區域市政局主席。1986年，出任區域市政局頭一位主席。1993年受聘做港事顧問。

1995年，佢正式卸任區局主席，1996年獲任香港特別行政區第一屆政府推選委員會委員。

張人龍晚年患咗柏金遜症、腦退化，2021年9月19號與世長辭，終年99歲。

## 榮譽
*太平紳士
*CBE勳銜
*SBST勳銜

## 家庭
;細佬
*張家駒，三細佬
;囝
*張亮聲，活躍喺桌球界，花名「化功大師」，吳安儀契爺，2013年7月15號跳樓自殺死咗。
*張震聲
*張德熙：第八囝，金銀業貿易場理事長
*傅聲（原名張景賢、又名張富聲）：第九個囝、電影演員（死咗）
*張展鵬

## 紀念
香港政府喺上水有條路用張人龍同上水鄉紳廖潤琛（廖家爵嘅爺爺）命名，叫做龍琛路，表揚二人致力喺石湖墟1955年至1956年大火後嘅重建工作。

## 參考
油尖區議會

**油尖區議會**喺1982年依照地方行政計劃設立。當時叫**油麻地區議會**。到咗1988年先改叫油尖區。油尖區嘅範圍包括尖沙咀、官涌、佐敦、油麻地、京士柏同埋新填海區。

由於油尖區面積好細，加上香港政府為咗慳番啲行政資源，於1994年9月30日將油尖區議會同埋旺角區議會合併成依家嘅油尖旺區議會。

## 區徽
區徽同依家油尖旺區議會嘅差唔多。

## 區議員一覽
伏虎羅漢

**伏虎羅漢**係十八羅漢之一，原名賓頭尊者，話說佢因為聽到老虎肚餓嘅叫聲，將自己嘅飯分畀老虎食，過咗無幾耐，順服隻老虎，重同尊者一齊玩。

香港嘅青山禪院有供奉。
黃龍真人

**黃龍真人**（生：八月十五），道教神祇，崑崙派闡教教主嘅弟子，《封神演義》之中，為十二仙之一，助姜子牙破十絕陣。

香港藏霞精舍供奉。
甜品

**甜品**（）係指一餐最後嗰部份，通常會係一啲甜得嚟又唔多飽肚嘅嘢食，好似係雪糕、蛋糕、布甸或者生果呀噉。有關甜品方面嘅傳統可以因地區而有異，唔同地方都會有佢哋各自唔同嘅特式甜品，英國傳統上興用生果嚟做甜品，法國就出咗名鍾意用芝士做甜品嘅一部份，而漢字文化圈喺廿世紀打前並冇食甜品嘅傳統。冇甜品傳統嘅地區通常會係用茶或者咖啡等嘅嘢嚟做一餐嘅終結。

「甜品」一詞又會俾人攞嚟指糕點（指主要用糖或者碳水化合物整嘅）甚至任何甜味嘅嘢食，而喺呢個定義之下，芝麻糊同紅豆沙嘅糖水都可以算係甜品。
## 大要

## 類型
*蛋糕
*糖
*曲奇
*奶黃
*冬甩
*雪糕
*批
*布甸
## 攷
乳酪

**乳酪**係奶製品，將奶加入保加利亞乳桿菌、嗜熱鏈球菌去發酵，味道酸酸地。
意大利芝士餅

**意大利芝士餅**或者**意大利芝士蛋糕**（）係款意大利甜品，用手指餅做餅底，上面係溝埋意大利芝士、蛋黃同糖，面頭加可可粉。
石刻

**石刻**，喺石上刻上圖符，有指示紀事之用，方式原始。石刻要刻上去，而非畫上，同石繪唔同。雖則其用意係紀錄，後人視佢爲原始藝術。另外後世人在大石刻字書法，叫摩崖石刻，係另一回事。
福食

**福食**係喺太平清醮免費供應嘅齋菜，人人排隊入座坐埋一圍一齊食。話說食完會平安大吉，身壯力建。

## 參考
*http://blog.yahoo.com/_B54AMQ7IQB3WQRRR3RYOKHY7MU/articles/73999
杏仁糖

**杏仁糖**係用大杏仁做嘅糖，有時會加落朱古力入面，又或者加落結婚蛋糕同聖誕蛋糕面頭。
美式鬆餅

**美式鬆餅**係種甜嘅美國包，個樣似杯仔蛋糕。
## 睇埋
*英式鬆餅
*士乾（scone）
英式鬆餅

**英式鬆餅**係種起源自英國面包，圓形扁身，通常會切開兩半烘，喺早餐度食。呢隻包亦係整班尼迪蛋一定會用到嘅材料。

麥當勞會用呢隻包整豬柳蛋漢堡同煙肉蛋漢堡。

## 睇埋
*美式鬆餅
*士乾（scone）
士乾

**士乾**（**scone**）係種英國包，有少少似曲奇，但大塊好多，通常下午茶食，會搽忌廉或者果占。

家鄉雞舊時賣嘅**香蜜鬆餅**，查實就係士乾。

## 睇埋
*美式鬆餅
*英式鬆餅
蝴蝶脆餅

**蝴蝶脆餅**（Pretzel），又叫**蝴蝶餅**或者**蝴蝶圈**，係種包，捲成好似蝴蝶嘅形狀，通常鹹食。
米布甸

**米布甸**係世界各地常見嘅甜品，主要材料有米、奶、糖，整成布甸咁，有時會落埋玉桂同提子乾。
蛋白脆餅

**蛋白脆餅**（法文：**meringue**）係種法國餅，用發起咗嘅蛋白加糖去焗，瑞士同意大利都好流行。
朱古力布朗尼

**朱古力布朗尼**（Chocolate brownie），或者就咁叫**布朗尼**，係種美國嘅朱古力蛋糕，切成細細塊，口感似曲奇，入面有時會落合桃碎。
先天性乳糖消化不良

**先天性乳糖消化不良**係指由基因變異引起嘅一出世就消化唔到乳糖嘅病。呢種病好易同乳糖不耐症或者牛奶過敏撈亂。

## 睇埋
* 乳糖消化不良

類:病
類:基因突變
牛奶過敏

**牛奶過敏**係一種對牛奶嘅蛋白質過敏嘅症狀。呢種症狀好易同乳糖不耐症或者先天性乳糖消化不良撈亂。
印度乳酪

**印度乳酪**（Lassi）係印度嘅嘢飲，用乳酪、糖、水同香料整出嚟，有時會落埋芒果或者其他生果落去。
反華

**反華**（）、**排華**（）、**反中** (）或**恐華**（），喺不同情境同時空脈絡下指反對、排斥或歧視華裔、華人、中國人或中國政府嘅簡要代稱。由於呢兩個字嘅實質內容取決於係「邊個」（非華主流社會、反對中國政府政體或政策人士）反對「乜嘢」（華裔、華人、中國人或中國政府），因此喺政治論述中成日被用來對華人、中國人、中國政府進行政治權益或正當性辯護，喺唔同嘅時空情境下會有唔同嘅反應同詮釋。

喺非華人主導嘅社會情境下，**反華**一詞指嘅係華裔同華人係少數族裔嘅情境下受到主流社會嘅反對或排斥表現及政策。

喺國際關係同中國外交政策方面，**反華**一詞常與反中一詞混為一談，如中華人民共和國常以「境外反華勢力」一詞，將反對中國政府政體或政策嘅論述劃為對中國、中國文化或中華文化嘅**反華**行為。中國近代政治史上，中國國民黨及中國共產黨都有類似嘅政治論述手法，將其政治對手描繪成和外來勢力合作來推翻其掌握嘅中國或中央政權。 喺相關嘅政治宣傳宣傳及新聞報導，反華或**反華勢力**一詞廣泛地和**反中**有時混為一談，有時明顯地區分。支持中華人民共和國政府、中國共產黨嘅組織及相關政策嘅政治論述常將**反中**（反對中國政府或中國共產黨）和**反華**（反對中國及中國人）混為一談。

因此非漢人／華人主流社會對華人及華裔做為少數族裔產生嘅反對、排斥、歧視、仇視或恐懼嘅情緒或具體**反華**(）或**排華**（）現象，乃為族裔政治緊張關係嘅表現, 有時和種族主義或仇視外來移民相關。這未必和喺國際關係及中國外交政策上嘅**反中**（）或**恐華** （ )相關嘅所謂「境外反華勢力」嘅政治宣傳及論述相等。

## 反華或反中嘅定義
### 反華或反中嘅內涵對象：族裔、政府、國際關係或文明
#### [[華人]]、[[華裔]]、[[華僑]]
* 對有華人血統​​或外部特徵（如黃皮膚）嘅人因經濟機會及文化差距所產生嘅偏見、反感及排斥。有時此族裔偏見常和東亞其他國家(如日本人)混為一談。如二次世界大戰後，澳洲嘅白澳政​​策嘅反日情結及美國因日本跨國企業挑戰美國汽車工業嘅反彈嘅反日情緒，都有擴及到同為亞裔嘅華人。

#### [[中國政府]]
* 對當時中國政府或政權（如清朝、中華民國、中華人民共和國）嘅政治權威或當時政策持反對嘅政治論述。
* 喺香港及台灣政治論述下，反中指嘅係對中華人民共和國中央政府或中國共產黨嘅政治權威或政策持嘅反對立場及情緒。由於香港及台灣嘅主流社會份子均為華人，喺此論述情境下**反華**一詞較少被提及。

#### [[中國]]喺[[東亞]]或世界嘅歷史或國際定位
* 認為中國治世（或中式和平）以中國中心主義來維持國際或區域穩定嘅歷史或政策，有害於普世價值、其他國家利益或以美國主導（ Pax Americana）嘅國際關係，如中國威脅論、中華帝國主義等反中或恐華政治論述。

#### [[中華文化]]
* 因傳統中華文化或中國特色不符合主流、現代或進步嘅價值（如岐視女性、不文明、阿Q）而對擴及對整體華人嘅偏見。
* 因中華文化內涵變遷而不符合正統（如華夷變態嘅小中華思想）。

### 對抗'''反華'''或'''反中'''嘅政治團體或機構
以下列出以反華或反中論述來確保政治論述正當性及政治支持嘅團體或機構，通常這些團體或機構會宣稱或號稱代表並悍衛華人或中國權利或利益。

#### 亞裔人權團體如National Council of Asian Pacific Americans（NCAPA）
數個泛亞及太平洋嘅人權團體要求少數族裔（包括華人）嘅基本人權及政治權利嘅保障，其反對對象為不公平嘅仇外或排華政策以及種族偏見。

#### 中國國民黨、中華民國政府
中國國民黨、中華民國政府喺不同嘅時空下將外國政府、國際組織或異議人士視為反華或反中。其對象曾包括中國共產黨、日本帝國主義、共產國際、蘇聯、汪精衛政權等等。

#### 中國共產黨、中華人民共和國政府
中國共產黨及中華人民共和國政府喺許多政治事件上將法輪功、反共、西藏獨立、新疆獨立、香港獨立、台灣獨立統稱為海外反華勢力或境外反華勢力，並常暗示或明示這些勢力係串通並聯合來推翻由中國共產黨領導嘅中華人民共和國政府 ，儘管沒有直接證據顯示如反共嘅大中華民族主義者支持如西藏獨立或台灣獨立等所謂嘅分裂活動。

## 相關事件
### 與[[中華人民共和國]]政權及政策相關事件
與中華人民共和國政權及政策相關嘅「反華」（反中）事件，其中包括對中華人民共和國嘅人權保障政策不足或其外交國防政策嘅批評。喺此情境下使用「反華」一詞描述這些事件嘅組織常為中華人民共和國嘅代表及支持者。
* 1997年比利時及丹麥等喺聯合國提出對中華人民共和國嘅人權保障政策嘅批評，被中華人民共和國及部份媒體定位為「反華提案」
* 2000年梵蒂岡“封聖”（如聖劉方濟）爭議，遭中華人民共和國及學者定位為反華事件
* 2004年昆都士省反華恐怖襲擊
* 2007年蒙古排華事件
* 2008年德國之聲「反華」事件
* 2008年奧運會火炬接力巴黎站示威活動
* 2008年韓國反華事件
* 2009年荷蘭民眾反華示威，爭取維吾爾族人權益。 
* 2010年內賈德呼籲伊斯蘭世界支持東突事件
* 2010年哈薩克反華事件
* 2010年法國華人反暴力遊行
* 2010年中國漁船與日本巡邏船釣魚島相撞事件引起嘅反華示威
* 2010年藏獨勢力煽動尼泊爾政客反華
* 2011年菲律賓反華示威遊行
* 2011年英國BBC所拍嘅中國喺非洲嘅紀錄片，被部份媒體認定為係“煽動反華情緒”。 
* 2011年韓國海岸警衛隊隊員遇害後觸發嘅反華事件
* 2012年黃岩島爭議引起之反華示威
* 2012年吉爾吉斯因鐵路建設煽動反華情緒
* 2022年俄羅斯入侵烏克蘭：小粉紅對烏克蘭難民嘅揶揄同埋引起嘅反華情緒

#### 捍衛中華文化
* 2010年廣州撐粵語行動
* 2010年保衛藏語遊行

### 與[[中華民國]]政權及政策相關事件
與中華民國政權及政策相關嘅「反華」事件，其中包括對中華民國嘅內政或外交國防政策嘅批評及反對。喺此情境下使用「反華」一詞描述這些事件嘅組織常為中華民國嘅代表及支持者。

* 伊寧事變1944年喺中國新疆北部伊犁、塔城、阿勒泰「三區」爆發嘅維吾爾人、哈薩克人分離暴動，分離運動得到咗中國共產黨和蘇聯嘅資助，並建立咗東突厥斯坦共和國。
* 中華文化復興運動為中華民國政府反對中華人民共和國政府嘅文化大革命，批評文化大革命對中華傳統文化破壞嚴重。

### 主流社會對華裔少數族裔嘅事件

## 中華人民共和國相關論述
* 三股勢力煽動反華

## 參考

## 睇埋
* 民族主義、文化認同、大熔爐
* 仇外、種族歧視、仇恨罪、憤青、漢族歧視
* 李文和案、李李案
* 哈日族、親日派、抵制日貨、飛花輕寒
* 中國中心主義
自由泰人運動

**自由泰人運動**（**Free Thai Movement**），又叫**自由泰運動**，係二戰期間泰國嘅一個抗日愛國組織。

1941年12月8號，日軍進佔泰國。喺日軍嘅威逼利誘下，日泰訂立攻守同盟條約，1942年1月25號泰國向英美宣戰。當時泰國駐美國大使社尼·巴莫反對鑾披汶·頌堪政府執行親日政策，拒絕向美國遞交鑾披汶政府嘅宣戰書，並立即喺華盛頓宣佈建立自由泰人運動，好多泰國留學生同泰國大使館官員紛紛參加呢個組織。1942年7月喺英國嘅泰國留學生同泰國駐英使館官員亦建立咗自由泰人運動，領袖係素巴斯瓦德·斯瓦斯滴瓦德親王。比里·帕儂榮喺國內組織自由泰人運動。
奶昔

**奶昔**係種嘢飲，用牛奶同雪糕整，有時亦都會落生果。

## 文
奶昔係英文Milkshake之譯。Milk係奶，shake解搖，音似昔。
意式奶凍

**意式奶凍**（意大利文：**Panna cotta**）係種意大利甜品，用忌廉、奶、糖同魚膠整，雪凍後就食得，通常會落埋啤梨、焦糖或者朱古力醬一齊食。
## 睇埋
*牛奶布甸
酥皮

**酥皮**係整西餅同埋甜品時用到嘅材料，將麵糰摺成好多層，每層中間落油（譬如牛油、豬油）隔開，再去焗，焗出嚟口感鬆化。
梳乎厘

**梳乎厘**（法文：**Soufflé**）係種法國甜品，主要用到蛋黃同發起嘅蛋白，焗到佢脹起，新鮮出爐時要即刻食，如果唔係就會走樣。
黑森林蛋糕

**黑森林蛋糕**係種德國嘅朱古力蛋糕，個蛋糕除咗朱古力，重有車厘子、車厘子酒同忌廉，起源自盛產車厘子嘅德國黑森林。
生薑

**生薑**係薑嘅根莖，有刺激性香味，無論新鮮定乾，都可以做調味品。泡製過嘅薑，可以做中藥，可以沖泡成草本茶。**薑汁**亦可以用來整甜品，譬如薑糖、薑汁撞奶等。擺得耐嘅就叫**老薑**，辣味夠勁，係其中一個廣東三寶。
豆類

**豆類**（，Bean）係雙子葉植物入面嘅離瓣植物豆科嘅泛稱。

## 拎

* Everett H. Bickley Collection, 1919–1980 Archives Center, National Museum of American History, Smithsonian Institution.
* Discovery Online: The Skinny On Why Beans Give You Gas
* Fermentation improves nutritional value of beans
* Cook's Thesaurus on Beans
荳奶

**荳奶**（）係嘢飲一種，佢嘅主要成份係混合豆製品，可以有好多口味。不過鈣質比牛奶少約一半，而且加工程序比較複雜。

## 睇埋
* 荳漿
* 維他奶

## 參考
姜子牙

**姜子牙**（姜太公、呂氏，）係商末周初人。因為佢個先祖輔佐大禹平水土有功被封於呂，所以以呂為氏，又稱呂尚。

商代做官仔，即《封神演義》負責封神一人，自己無份受封。

相傳姜子牙72歲嗰陣喺渭水之濱嘅磻溪釣魚，遇到求賢若渴嘅周文王，被封為「太師」（武官名）。

類:中國政治人物
類:周朝人
類:商人
鞋帶

**鞋帶**，係條帶，用來紥實鞋、靴，卽係綁鞋帶。一隻鞋一條，一對鞋兩條，兩條打孖，通常一樣。帶兩頭有箍整實，防止尾部散開，同容易啲穿鞋帶。鞋帶有扁有圓，唔用鞋配唔同鞋帶，皮鞋扁圓皆有，運動鞋就好用扁身。要綁帶嘅鞋，叫綁帶鞋，唔使嘅，叫懶佬鞋。綁帶鞋上面有一排窿仔，用來畀人穿鞋帶用。綁鞋帶兩端會結，卽係鞋帶結。

## 文
英文叫鞋帶shoe laces或shoe strings，要寫眾數。因爲一對鞋有兩條鞋帶。

* CIA Shoelace codes
* CIA Lacing
* Cold War-Era Spy Shoelace Signaling
* CIA Spy Techniques: The Shoelace Code and Other Secret Spy Techniques
數值分析

**數值分析**係用近似值（Approximation）去處理數學分析問題嘅算法研究。

## 參考資料
坐標

**坐標**係幾何學用嚟表示一個點響直線、平面或者空間位置嘅方法。

二維平面通常有笛卡兒坐標系統同埋極坐標系統兩種。

三維通常有三維直角座標、圓柱座標同埋球座標。

喺基礎數學入面坐標通常都係實數，不過其實可以係複數，甚至係更加抽象嘅一啲交換環。坐標嘅發明令到數學家可以將一啲幾何問題轉換成代數問題，亦都可以掉返轉用幾何嘅角度去理解一啲代數問題，係解析幾何嘅基礎。
線性代數

**線性代數****、向量代數**，數學一門，其中一種睇法，代數喺向量空間、線性映射點搞。更簡單睇法，稱為一次方程代數，有一元到多元。代數話佢至少一個變數。一次方程，變數單純一次方，唔會有其他變化。幾何表達，一元對應一維，二元對應二維，如此類推。喺一維二維三維，以至多維空間上，必然直筆甩，所以叫綫性，直綫咁解。直筆甩，必然有方向，所以好似支箭咁，叫向量。換句話講，呢門嘢研究直綫。

一般用法，以幾條方程點求出變數解。求解方式好古老，至少喺周時已發展出來，喺公元前一百年，匯集成九章算術時，方程章第八，就有十八例，教人解聯立一次方程組，甚至不定方程組，相當實用。十七世紀笛卡兒開紿研究佢幾何意義，演變成數學一門。運算上，亦好多時借用矩陣。

線性代數會關注好似以下噉嘅線性方程式：
:a_1x_1+\cdots +a_nx_n=b
會關注好似以下噉嘅線性映射：
:(x_1, \ldots, x_n) \mapsto a_1x_1+\cdots +a_nx_n
仲會留意呢啲物體點樣喺向量空間之中表示。

線性代數係數學嘅基礎，幾乎所有嘅數學分支都會用到。例如喺幾何入面，一啲抽象嘅概念例如切空間、微分形式同埋（餘）同調等等，本質上都係一啲線性空間嚟嘅。另一方面，屬數學分析嘅泛函分析，亦都可以睇做對唔同嘅函數線性空間嘅研究。

## 基礎

線性代數係數學其中一個子領域。專門應付向量同埋矩陣。廣義化啲睇，係處理緊向量空間以及線性變換。線性代數上嘅概念，喺好多科學同工程學學科嗰度都會用到。

線性方程式係方程式一種，裡便每個未知數最高嘅次方都只係 1 ，而且未知數之間唔會相乘。喺最簡單嘅二維空間裡便，線性方程式喺笛卡兒坐標系統上面畫出嚟會出直線。一條包含 n 個未知數
:x_1, x_2, \dots, x_n
噉嘅線性方程式可以寫成以下噉嘅樣：
:a_1x_1 + a_2x_2 + \dots + a_nx_n = b
其中 a_1, \dots, a_n 係系數，而 b 則係某個常數。進一步講，多過一條方程式可以組埋一齊，形成線性方程組，比如係以下呢個三條式嘅線性方程組噉：
:\begin{cases}
2x + y - z = 8 \\
-3x - y + 2z = -11 \\
-2x + y + 2z = -3
\end{cases}
若果某個向量 (x_1, x_2, x_3) 滿足到上述呢個線性方程組，個向量就算係個方程組嘅一個**解答**。若果某線性方程組有至少一個解答，噉佢就謂之**內部一致**。好似噉嘅線性方程組，仲可以用矩陣嚟表達，例如上面嗰個方程組，就可以用以下嘅增廣矩陣表達：
:\left[\begin{array}{ccc|c}
2 & 1 & -1 & 8\\
-3 & -1 & 2 & -11\\
-2 & 1 & 2 & -3
\end{array}\right]
若果彼此獨立、冇多餘嘅方程式嘅數量，大過或者等如未知數嘅數量，個方程組就有可能搵到一個獨一無二嘅解答。否則個方程組就算係無法決定嘅，冇辦法搵出一個解答，而係會有無限咁多個解答。

## 向量

向量（ ）係線性代數入便最基礎嘅概念之一。由直觀嘅幾何學睇，向量係**有方向**亦有**長度**嘅量。喺物理學上，牛頓力學剖析物體嘅郁動嗰陣，就時常都會用到向量：速度會有個值表示嚿物體幾快，亦要有個方向表示物體向邊度郁緊；力會令到速度改變，亦要有個方向表示股力係施向邊個方向嘅... 等等。喺坐標幾何裡便，分析者會用一組數值嚟表達向量，例如喺二維空間中，向量 \mathbf{v} 可以寫做：
:\mathbf{v} = (x, y) 或者 \begin{bmatrix} x \\ y \end{bmatrix}
呢組數講嘅係：由起點出發，喺 x 軸行幾遠，喺 y 軸行幾遠。

向量呢個概念仲有得廣義化，唔淨只係講有方向又有長度嘅量咁簡單。
### 向量空間

### 線性映射

## 矩陣

線性代數成日會講到線性變換。呢種變換可以想像成係將空間裡便嘅向量「郁動」或者「變形」，可以用矩陣（ ）嚟表達。

## 連接幾何

## 擴張概念

## 實際應用

## 睇埋
* 向量
* 矩陣
*數值線性代數
*特徵向量
*線性回歸
*單純形法
*線性規劃
*變換矩陣

## 詞彙
重要詞彙嘅英文嗌法：

## 註釋

## 引述

## 外拎
*線性代數 講義碌士，University of Oxford
強相互作用

**強相互作用**，叫**強作用力**，係四種基本相互作用之中最強一種，其餘重包括弱相互作用、電磁力同萬有引力。

核子間嘅核力就係強相互作用，抵抗質子之間強大電磁力，維持原子核穩定。
電磁學

**電磁學**（）係物理學嘅子領域，專係研究**[[電磁力]]**－一種喺帶電粒子之間產生嘅一股力－同埋其相關現象，好似係電磁波同埋電場呀咁。電磁力喺電場、磁場、同埋光等嘅現象嗰度都睇到，而且係宇宙嘅基本相互作用其中一種－佢同強相互作用、弱相互作用以及重力一樣，唔係由其他力嗰度走出嚟嘅。

## 基礎概念
### 電荷

電荷嘅概念係成個電磁學嘅根基，喺日常生活當中都可以觀察得到：電荷係由大約公元前五世紀嘅古希臘數學家泰勒斯（Thales of Miletus）發現嘅，據講當時泰勒斯攞住動物嘅毛皮用力捽落去一嚿琥珀嗰度，然後就發現嚿琥珀變到能夠吸引羽毛同頭髮等輕嘅物體－呢個就係所謂嘅摩擦起電效應，而現代人日常生活當中有機會接觸到、可以攞嚟做摩擦起電嘅物料就包括咗硫、木同發泡膠等。喺一嚿物體上靜止唔郁嘅電荷就係所謂嘅靜電。





由對靜電嘅觀察嗰度可以得知以下嘅事實：
*將一大柞物體捽到起靜電之後，就會發現嗰啲物體當中有啲會互相吸引，有啲會互相排斥，而且仲會有得將呢柞物體分做兩大組－同一組入面嘅物體都會互相排斥，而且冚唪唥都會同第組嗰啲物體起吸引；可以作出嘅一個推斷係，電荷有得分兩種－就噉叫佢哋做「正電荷」同「負電荷」先，同性電荷會互相排斥，而異性會互相吸引，一件總體上唔帶電荷嘅物體就係所謂嘅中性；
*除此之外，當兩嚿帶好勁靜電荷、而且唔同性嘅物體掂埋一齊或者擺得好近嗰陣，佢哋之間可以產生一股突然嘅光同熱，喺呢個過程完咗之後，兩嚿物體就唔再帶電或者帶嘅電會變弱咗－由呢個觀察可以作出嘅一個推斷係，只要兩嚿物體相隔唔係太遠，電荷就有可能喺嗰兩嚿物體之間郁動，而正負電荷會互相抵消。

### 庫侖定律

庫侖定律（Coulomb's law）係描述帶靜電粒子之間嘅靜電力嘅一條物理定律。根據呢條定律，當有兩粒帶電荷嘅粒子存在，佢哋會彼此向對方施一股靜電力（F），而呢股靜電力嘅數值可以用以下嘅標量式嚟表達（即係淨係諗啲物理量嘅數值，唔諗佢哋嘅方向）：
:F=k_\text{e}\frac{q_1 q_2}{r^2}；[1]

喺呢條式入面，
*k_e 係庫侖常數（Coulomb constant），呢個常數嘅值視乎兩個電荷之間嘅空間有乜物質而定，喺空氣當中，k_e 數值大約會係  ；
*{q_1} 同 {q_2} 係兩粒粒子分別帶嘅靜電量（要有正負號表示佢哋係邊個性），以庫侖 C 做單位計；而
*r 就係兩粒粒子之間嘅距離。
如果兩粒嘢一粒帶正電一粒帶負電，乘出嚟個數會係負數－所以如果 F 係負數就表示股力係股吸引力，而如果佢係正數就表示股力係排斥力。用日常用語講嘅話，庫侖定律表達咗兩粒帶電粒子之間嘅靜電力－無論係吸引力定排斥力－喺數值上係同嗰兩粒粒子帶嘅電荷量成正比，並且同佢哋之間嘅距離平方成反比嘅。

庫侖定律寫做考慮埋方向嘅向量式嘅話就係：

:\boldsymbol{F} = {k_e}{q_1q_0 \over (\boldsymbol{x_1-x_0})^2}\boldsymbol{\hat r_\text{1,0}}；[2]

\boldsymbol{x_1} 同 \boldsymbol{x_0} 係嗰兩粒帶電粒子嘅位置，前者係施力嗰粒嘅位置，而後者係受力嗰粒嘅位置，佢哋相減就表達咗由 \boldsymbol{x_1} 去 \boldsymbol{x_0} 嘅位移（有關位移呢啲基礎概念嘅詳情，可以睇牛頓力學）。\boldsymbol{\hat r_\text{1,0}} 係沿住由 \boldsymbol{x_1} 去 \boldsymbol{x_0} 嗰個方向嘅單位向量。

庫侖定律可以用扭力天秤嘅實驗嚟驗證：一個扭力天秤會用一條幼嘅纖維（扭力彈弓）吊住一碌唔過電而且幼長嘅棍，棍嘅一端有個帶電荷嘅波仔吊咗喺度，然後實驗者擺另一個帶電荷嘅波埋去個天秤嗰度，而呢個波位置係固定咗嘅，因為兩個波之間嘅靜電力，吊咗喺度嗰個波會接近或者遠離固定嗰個波；跟手靠住量度吊咗喺度嗰個波郁咗幾多角度（呢個角度同 F 成一定嘅關係，可以睇埋牛頓力學），而 r 可以靠簡單嘅肉眼觀察量度，實驗者就可以得知電荷嘅強度同兩個波之間嘅力成乜嘢關係。事實上，法國物理學家查理斯·庫侖（Charles de Coulomb）就係喺 1785 年做咗呢個實驗嚟確立庫侖定律嘅。

## 古典理論

古典電磁學係電磁學上嘅一個理論框架，亦都係喺中學最常教嘅嗰套，佢喺 1820 至 1873 年期間由麥士維（James Clerk Maxwell）等嘅物理學家諗出嚟，並且運用咗電荷、電場、同埋電壓等嘅概念同埋一柞牽涉佢哋嘅方程式解釋到好多同電磁力有關嘅現象，包括電磁波。呢套理論框架當中最出名係麥士維方程組（Maxwell's equations）－四條方程式解釋到嗮（嗰陣時已知嘅）電磁現象。
### 麥氏方程

麥士維方程組係由 19 世紀英國物理學家麥士維諗出嚟、用四條方程式解釋嗮（當時物理學界已知嘅）電磁現象嘅理論。以 \mathbf{E} 表示電場，\mathbf{B} 代表磁場，用微分方程寫嘅話：
*高斯定律：
*:\nabla \cdot \mathbf{E} = \frac {\rho} {\varepsilon_0}；簡單啲用口常用語講，即係「電荷嘅存在會產生電場，而一個封閉表面嘅電通量同電荷量成正比」。
*高斯磁定律：
*:\nabla \cdot \mathbf{B} = 0；用口常用語講，即係「當一個磁雙極產生磁場，成個空間嘅磁場總和會係 0」。
*法拉第電磁感應定律：
*:\nabla \times \mathbf{E} = -\frac{\partial \mathbf{B}} {\partial t}；簡單啲講就係「當一個空間有磁場改變嗰陣，就會產生電場」－電磁感應。
*安培定律：
*:\nabla \times \mathbf{B} = \mu_0\left(\mathbf{J} + \varepsilon_0 \frac{\partial \mathbf{E}} {\partial t} \right) ：簡單啲講就係「穩定嘅電場或者電場改變會產生磁場」。
上述呢柞定律仲可以攞嚟分析光等嘅電磁波。

## 混沌

## 概念
*電場
*電壓
*電流
*電阻抗
*電容
*電路
*基爾霍夫電路定律
*磁場
*電磁感應
*磁化

## 睇埋
*物理
*電工
*神經元

## 書目

* 
* 
* 


## 引述

## 註釋
能量守恆定律

**能量守恆定律**（）係物理學上一條重要定律，講到同一個孤立系統入面，能量嘅總量係唔變，唔會無端端多咗或者少咗，只會改變形式存在，由一個狀態轉換到另一個，例如物件跌落嚟嗰陣就係位置勢能轉換成動能。結果就係能量唔會消失，亦唔可以被創造出嚟。

## 諾特定理

能量守恆係好多物理理論中共同嘅特徵。從數學角度嚟講，呢個概念係諾特定理嘅結果，而呢個定理係由埃米·諾特喺1915年發展出嚟，並於1918年首次發表。喺任何遵循不變作用量原則嘅物理理論入面，呢個定理指出每一個連續對稱都有一個相關嘅守恆量；如果理論嘅對稱係時間不變性，咁嗰個守恆量就叫做「能量」。 能量守恆定律係時間移動對稱嘅結果；能量守恆係由物理法則隨時間本身唔改變呢個實證事實所推導出嚟嘅。哲學上可以咁講：「冇嘢係依賴時間本身嘅」。換句話講，如果物理系統喺時間平移嘅連續對稱下係不變嘅，咁佢嘅能量（即係時間嘅對偶量）就係守恆。相反，喺時間移動下唔係不變嘅系統（例如，具有時間依賴潛能能量嘅系統）就唔會展現出能量守恆——除非我哋考慮到佢哋同其他外部系統之間交換能量，咁擴大系統嘅理論就會再次變成時間不變。對於有限系統而言，能量守恆喺物理理論中係有效嘅，例如喺平坦時空中嘅狹義相對論同量子理論（包括QED）。

## 參考資料

## 睇埋
*熱力學系統
*熱力學定律
脂

**脂**（，**lipid**）係一類天然分子，包括脂肪、蠟、固醇、脂溶性維他命（譬如維他命A、維他命D、維他命E同維他命K）、單酸甘油酯、甘油二酯同磷脂等等。

## 外部連結

; 入門
* 脂質相關網站列表 
* 天然脂質學入口網站  - 近期脂質研究之摘要 
* 脂質資料庫 - 脂質化學與生物化學之文獻 
* Cyberlipid.org  - 脂質相關歷史與資源 
* 電腦模擬分子  - 膜脂模型 
* 脂質、膜和囊泡運輸 - 生物化學和細胞生物學的虛擬圖書館 

; 命名
* IUPAC命名法：脂質  
* IUPAC詞彙表：脂質類分子 

; 資料庫
* LIPID MAPS  - 脂質同其相關之基因/蛋白質資料 
* LipidBank  - 脂質同相關性質、光譜數據同文獻 
* LIPIDAT  - 磷脂同相關熱力學資訊
嚙齒目

**嚙齒目**（學名：**Rodentia**）係哺乳綱一個目，包括老鼠、松鼠、花栗鼠、囊鼠、豪豬、河狸、倉鼠、沙鼠、豚鼠、毛絲鼠、草原犬鼠同美洲旱獺等等。

## 睇埋
*生餌
獨立語言

**獨立語言**係一種語言得一個地方用。好似越文得越南用、泰文得泰國用等等。
南乳

**南乳**，又叫**紅腐乳**，係廣東一種腐乳，傳統係用芋頭、紅麴米同紹酒整，比一般用豆腐整嘅腐乳大塊，顏色係紅色。不過家陣好多南乳都無再用芋頭整，用咗豆腐取代。

## 例
*南乳燒雞
*南乳肉
*南乳花生